Minister yegaanye eby’okusosola bannauganda abatunda ennuuni z’empuuta – CBS FM\nMinister yegaanye eby’okusosola bannauganda abatunda ennuuni z’empuuta\nHellen Adoa minister omubeezi ow’obuvubi\nMinister omubeezi avunanyizibwa ku buvubi Hellen Adoa yegaanye ebigambibwa nti ministry ye erina abagwira beyawadde ‘licence’ ezibakkiriza okutunda n’okusuubula ennuuni wamu n’okuvuba,eza bannauganda nezikasukibwa ettale.\nMinister Hellen Adoa agambye nti ababaka ba parliament nebaatandise ebigambo ebyo ebitali bituufu, nti ministry eriko kampuni z’abagwira zeyawadde ‘licence’ ekitali kituufu.\nAnnyonyodde nti mu kiseera kino bakyekennenya kampuni zonna okuli ez’abagwira n’ezabannauganda ezaasaba ‘licence’ omusuubula ennuuni.\nHellen Adoa era ategeezezza nti ennuuni kyekimu ku bintu ebisinze okuvaako okutyoboolebwa kw’amateeka g’obuvubi mu ggwanga, n’okumalamu ebyenyanja mu nnyanja.\nAbabaka ba palament abava mu bitundu ebirimu ennyanja baalangidde ministry y’obuvubi,obulimi n’obulunzi okubeera nekyekubiira mu ngaba ya ‘licence’ eri abasuubuzi b’ennuuni , baagambye nti ministry eno etiitiibwa abagwiira okusinga bannansi.\nOmubaka wa Bbaale Charles Tebandeke ,agambye nti kampuni zabannayuganda azisoba mu 20 ministry yebyobuvubi yagaana okuziwa licence ,neeziweebwa abagwiira bokka.\nOmubaka Tebandeke agambye nti mu kifo Kya ministry okuyamba bannansi ngebawa license nabo okugaknyulwa mu nnyanja yaabwe ,ebasindiikiramu maggye agalwanyisa envuba embi okubakuba emiggo egyolutatadde.\nOmubaka omukyala ow’e Buvuma Suzan Nakaziba Mugabi agambye nti okusosola okuyitiridde mu kugaba license zino lyandiba kkobaane okugoba bannayuganda mu mulimu gwokuvuba\nDr Philip Lulume Bayiga ye asabye palament enonyereze ku kampuni engwiira eziweebwa license zino nebannanyini zo ,kubanga wandibaawo abanene abazeekweseemu okulemesa bannansi okubaako nekyebakola babasse obwaavu\nKinnajjukirwa nti gyebuvuddeko ,waaliwo abayindi abavaayo nekirowoozo ekyaali kisaba nti bannansi bagaanibwe okuddamu okulya empuuta ,nti zisigale nga zakutundibwa bweru waggwanga okwongera okufunamu ensimbi.


Bukedde Online - 'Nakomye magombe'\nKangaawo akunze Abalemeezi ku siriimu\nAba DP basabye Gavt. okuliyirira abantu awagenda okuyita payipu...\nAbasomesa batabukidde dayirekita lwa kubavuma mu maaso g'abayizi...\nKabangali ya poliisi etomedde omukazi n'emumenya okugulu\nOw'emisono amizizza Abazungu amangota\nManeja wa Aganaga akubye mukyala we\nBW’OBA abadde akyatenda ttiyaggaasi wa poliisi ya Uganda nga bagumbulula abeekalakaasi ate bbo ab’e Kenya mu bukambwe bakirako ennumba! Bonifance Manono y’omu ku baalozezza ku bukambwe bwa poliisi ya Kenya bwe baamukubye ebiggo n’okumusamba mu ngeri eyavuddeko abantu okumubika nti afudde.\nManono baamukubidde mu kwekalakaasa mu kibuga Nairobi mu Kenya abaayo bwe beecanze nga baagala wabeewo enkyukakyuka mu mateeka g’okulonda nga bazingiramu n’akakiiko k’ebyokulonda. Okulonda kwa mwaka gujja.\nManono okukubwa mu ngeri ey’obukabwe eyavumiriddwa ennyo ebibiina ebirwanirizi by’eddembe ly’obuntu mu nsi yonna, musajjawattu yabadde ava kukola ‘yintaviyu’ okufuna omulimu mu kibiina kya takisi.\nAgamba nti bwe yatuuse ebweru kwe kulengera abadduka nga poliisi ebagoba olwo kwe kuddukira awalala gye yagwiridde mu babaaya abaamukubye n’agwa ku ttaka ne batandika okumusamba omutwe mu ngeri eyawuniikirizza buli eyalabye ku bifaanananyi.\nWaliwo munnamawulire eyamuyambye n’amuzza ku bbali olwo n’afuna amukibira essimu okuyita owooluganda lwe eyamututte okujjanjabwa. Emiggo baagikubye bangi omwabadde ne maama w’abaana eyalabiddwa ng’akaaba nga bw’alaajana.\nOwa Bukedde asimattuse\nMinisita Tumwebaze alabudde Posta Uganda ku nkola y'emirimu\nAbadde ayagala okutta nnyina poliisi emukutte\nLaba by'osubwa olw'obutasala kisolo ku Idd\nEKISIIBO: Ensonga lwaki buli Musiraamu alina okusaala Talawuya\nEmpeera z'ofuna bw'osiiba ennaku 10\nKangaawo akunze Abalemeezi ...\nOMWAMI wa Ssaabasajja Kabaka atwala essaza ly' e Bulemeezi, Kangaawo Ronald Mulondo agugumbudde bassemaka abaganza...\nAba DP basabye Gavt. okuliy...\nBANNAKIBIINA kya DP basabye Gavumenti okuliyirira abantu bonna abagenda okufiirwa ettaka awagenda okuyita payipu...\nAbasomesa batabukidde dayir...\nEmirimu gisannyaladde ku ssomero lya Good Luck Junior School e Katalemwa mu ggombolola y'e Gombe mu disitulikiti...\nKabangali ya poliisi etomed...\nKABANGALI ya poliisi ewabye n'erumba okukazi abadde atambulira ku mabbali g'ekkubo okukkakkana ng'emumenye okugulu....\nAbatuuze batabukidde abayoo...\nABATUUZE ba Stage 7 e Luzira ekisangibwa mu Munispaali y'e Nakawa bavudde mu mbeera ne batabukira abakozi ba Kkampuni...\nAbasomesa batabukidde dayirekita lwa ...


Bukedde Online - Emisono gy’ebitengi gy’otolina kusuulirira\nEmisono gy’ebitengi gy’otolina kusuulirira\nEngeri gye nnonda engoye ezinnyumira\nEKITENGI gwe musono ogutakka bbeeyi. Era n’Abazungu kati babyambala. Omwaka guno, waliwo emisono egijjumbiddwa era nga bw’oba tonnagwambalako ate nga weebala ng’ayambala ebitengi, kye kiseera ogutunuleko.\nOmusono omulala gw’otolina kubuusa maaso gw’egwengoye ezikoma mu bibegabega. Kiyinza okuba ekiteeteeyi, bulawuzi, oba ‘jump suit’. Omusono guno gunyuma nnyo kuba gw’ongera okulabisa omukazi nti by’ayambala abitegeera. Ate bw’asangibwa ng’alina olususu olunyirira, kiyitirira.\nEbitambaala ebisibwa ku mutwe nabyo bikyaliko nnyo era nga byongera kwettanirwa. Kino kisinze kuva ku ky’abakazi abangi ennaku zino abatakyayagala kukola nviiri, ne basigaza ezaabwe ez’obutonde nga si nkole.\nOmusono omulala ogukutte akati y’essaati etungiddwa mu kitengi. Zino zitungibwa nga ngazi era zinyuma nnyo mu biseera eby’eddembe. Essaati zino wadde zisinga kutungibwa nga za basajja, wabula n’omuwala asobola okugyambala, naddala ng’agyambalira ku kinu oba leegingi n’olabika bulungi.\nEmikono emigazi. Gino gimanyiddwa nga ‘statement sleeves’ era nga gye gikyaliko. Gino gitungibwa nga miwanvu ate nga gye gikoma migazi ddala. Emikono gino gitungibwa ku biteeteeyi ebiwanvu, ebimpi ne ku bulawuzi.\nOmusono omulala gwe gw’okugatta ebika by’ebitengi eby’enjawulo ne bitungibwamu olugoye lumu. Kibadde kimanyiddwa nti ekitengi okutunga mu lugoye lumu, wabula kati osobola okugatta ebitengi nga bisatu n’otungamu olugoye lumu era n’olabika ng’oli wanjawulo.\nAb’ekika kino be basinga okwettanira okusiba ebitambaala bino ku mutwe, era bibalabisa bulungi. Ekirala, ebitambaala bino bikuuma enviiri nga zirabika bulungi ne zitakosebwa musana.\nWaliwo n’omusono gwa siriiti ez’oku mabbali. Zino zitungibwa mu mpale ne sikaati.\nOmusono gw'akamuli gukutte abawala omubabiro\nAfro- Asian Kaftan’ zettaniddwa abambazi


Ssenga alaze obulabe obuli mu kulaga abaan...\nBUIKWE abantu baayo bafubye okuyiiya newankubadde ng'obwavu bukyabagoya. Oyinza okulowooza nti engeri gye betoloddwa ennyanja Nalubaale bandifunye mu bulimi naye nedda.\nAbantu bangi osobola okubasanga nga bwe balya eky'emisana tewaba kyaggulo so nga n'okufuna ekibu ekimu kye balidde gubeera mukisa.\nKino kyeyolekera mu maka ag'enjawulo getutuukiridde mu disitulikiti y'e Buikwe ne batunnyonnyola bwebati:\nZAITUNAH KWEGEMYA 40 mutuuze w'e Ntinda mu divizoni y'e Njeru: Mbeera ne muwala wange omu ssaako abazzukulu munaana, ennaku gye mpitamu bwe nginyumya nawe onsaasira.\nsirina ttaka nandibadde mbalimira emmere kubanga batabani bange bwe baafa n'abakazi bebazaddemu abaana ne babasuulawo ne bagenda. Okubambaza obulungi nabyesonyiwa ate bwe batuuka okulya ntegeka kimu nga kye ky'emisana kye ky'eggulo.\nNtambula mu byalo nga nnoonya abaagala okubooleza engoye bwe nfunayo abaagala okubooleza nga nkung'aana akasente mwe ngulira bazzukulu bange eky'okulya.\nBwe nsalawo okutwala abaana bonna ku ssomero kitegeeza nti ttaamu eggwako nga nsasudde 250,000/- wabula olw'obuzito obwo bannemerera era ttaamu ewedde basatu bokka bebaamazeeko ttaamu ne bafuna lipooti.\nEmbeera y'obulamu teyeeyagaza, abazzukulu omunaana bennina kulinako eyalwala sickle cells buli lw'atabula wamma nga gujabagira.\nObwavu obutuluma sikyamanyi kanyama bwe kawooma mu ttama, ne ku kulisimansi ewedde twasiika mukene gwe twasaliramu ennyaanya ne bbiring'anya. Abazzukulu basula bubi kubanga omufaliso oguliwo njalirawo abato ennyo 6 ne bafuna webateeka ekifuba.\nWasswa John (13) omuzukulu omukulu mu maka gano agamba nga ebisera ebisinga obunji mu maka gaabwe bwebabulwa ekyokulya baddukira mu bikajjo bya Meht. Emmere jajja gy'atuwa tesobola kutukkusa kubanga kiro y'akawunga tugiryamu emirundi ebiri.\nTukima amazzi ku kyalo ne batuwa sente ne twongereza kw'ezo jajja z'alina ne tusobola okufuna ekyokulya.\nFazirah Nangobi nga naye mutuuze w'e Ntinda: Ekyokulya kitwekubya mpi ne sente 30,000/- zetulina okusasula ennyumba tezirabika.\nYafunayo sente 30,000/- n'atandika okutunda ennyaanya n'emyera kyokka nazo okuzifissa yalina okumala ennaku ng'asiiba asobole okufissa.\nNze n'omwami wange Yakubu Isabirye ebizibu biringa ebitulondoola kubanga n'omwana waffe yavaamu eriiso ne tusalawo okutunda ente gye twali tulunda okwekulaakulanya ne tujjanjaba omwana.\nIsabirye Yakubu bba wa Nangobi agezaako okupakasa mu masamba g'abantu era akasente kaafunawo bafuba okusomesamu abaana babwe wabula nga nako katono nyo era omu ku baana bebalina teyasobodde kusoma omwaka mulamba olw'okuburwa sente ezimuwelela.\nSsalongo Ahmada Masaba ne Nalongo we Margret Wambani beeyaguza luggyo. Bano batuuze b'e Buloba Central mu divizoni ye Wakisi mu disitulikiti ye Buikwe balina abaana bataano.\nMargret Wambani 44 y'alabirira famire eno ategeezezza nga bwe batakyasobola kusomesa baana baabwe era ku baana bano omu mulamuwe yamuweerera.\nWambani alina omulongo ow'emyezi omukaaga wabula ngono naye eky'okumuliisa kyabula era nga mukisera kino bamuwa buugi obutalimu wadde kasukaali.\nMusana agamba nti abantu abasinga obunji naddala abavubuka abali mu disitulikiti eno tebaagala kukola. Abantu abalala abakulu basiiba mu masabo n'amakanisa nga basamila. Musana agamba nti abantu 9 ku 10 balya kyamisana kyokka,\nLipooti aba Twaweza gye baafulumizza mu March omwaka oguweedde mu kunoonyereza kwe batuuma ‘More food, less money" kulaga amaka mangi agalina obuzibu mu by'ensimbi, bafuba okukendeeza ensasaanya kyokka beekanga tebasigazizzaawo wadde ennusu.\nOkunoonyereza kwakoleddwa mu disitulikiti ez'enjawulo nga ne Buikwe mweri kulambika nti omuntu bw'afuna sente, ebitundu 18 ku 100 aziteeka mu byabulimi enzisigaddewo n'azisasulamu ebisale by'essomero.\nKwongera okulaga nti singa owa Bannayuganda sente n'omuwa 350,000/- okuva mu gavumenti, amakkati ku sente ezo (ebitundu 44 ku 100) asooka kunoonye mulimu gw'atandikako oba okukulaakulanya gw'alinawo.\nOlukonko wakati w'abaavu Lumkupe n'abalinawo kko lweyongera kugaziwa buli olukya. Bannayuga ebitundu 5.1 ku 100 kibetaagisa okulwana ennyo okulaba nga bava mu bwavu.\nEkifuula ekizibu ennyo okumanya omwavu asembayo tekimanyiddwa ngeri gye bagabanyizibwamu keeki y'eggwanga kubanga bwe wabeerawo ekigabiddwa tekituuka ku bantu bonna kyenkanyo.\nMinisita w'ebyobulamu Jane Ruth Acheng lipooti gye yawadde oalamenti mu March 2019 eraga nti ku konsitutuwensi 290 29 zokka zeezibadde tezinnaba kufuna ddwaliro ku mutendera gwa Health Centre IV. Ggombolola 132 tezirina tezirina ddwaliro lyonna era zeezisingamu obwavu.\nGavumenti ya Misiri ewadde Muft Mubajje omudaali


Okubikkulirwa 5 LCB - Revelation 5 KJV | Biblica América Latina\nOkubikkulirwa 5 LCB - Revelation 5 KJV\nOmuzingo gw’Ekitabo n’Omwana gw’Endiga\n1Awo ne ndaba omuzingo gw’ekitabo mu mukono ogwa ddyo ogw’Oyo eyali atudde ku ntebe ey’obwakabaka, nga guwandiikiddwamu munda ne kungulu era nga guteekeddwako obubonero bw’envumbo musanvu. 2 Ne ndaba malayika ow’amaanyi ng’ayogera mu ddoboozi ery’omwanguka ng’abuuza nti, “Ani asaanidde okubembulula obubonero obusibiddwa ku muzingo gw’ekitabo guno alyoke aguzingulule?” 3 Ne wataba n’omu mu ggulu newaakubadde ku nsi, wadde wansi w’ensi, eyayinza okugwanjuluza wadde okugutunulamu. 4 Awo ne nkaaba amaziga mangi, kubanga tewaalabikawo n’omu eyasaanira okwanjuluza omuzingo newaakubadde okugutunulamu. 5 Awo omu ku bakadde abiri mu abana n’aŋŋamba nti, “Lekeraawo okukaaba, kubanga, laba, empologoma ey’omu kika kya Yuda, ow’omu lulyo lwa Dawudi, yawangula, era y’ayinza okukutula obubonero omusanvu obw’envumbo n’okuzingulula omuzingo gw’ekitabo.”\n6 Ne ndaba nga ali ng’Omwana gw’Endiga ng’attiddwa ng’ayimiridde wakati w’entebe ey’obwakabaka n’ebiramu ebina, ne wakati w’abakadde, ng’alina amayembe musanvu n’amaaso musanvu, gy’emyoyo omusanvu egya Katonda, egitumibwa mu buli kitundu eky’ensi. 7 N’asembera n’aggya omuzingo gw’ekitabo mu mukono ogwa ddyo ogw’Oyo eyali atudde ku ntebe ey’obwakabaka. 8 Bwe yagukwata, ebiramu ebina n’abakadde amakumi abiri mu abana, ne bagwa mu maaso g’Omwana gw’Endiga ne bavuunama, buli omu ng’alina ennanga era ng’akutte ekibya ekya zaabu, ekyali kijjudde obubaane obwakaloosa nga butegeeza okusaba kw’abantu abatukuvu. 9 Baali bamuyimbira oluyimba oluggya nti,\n“Ggw’osaanidde okutoola omuzingo gw’ekitabo,\nn’okusumulula ebigusibye n’okuguzingulula,\nomusaayi gwo ne gununula abantu ba Katonda okubaggya mu buli kika,\nna buli lulimi, na buli ggwanga, na buli nsi.\n10 N’obafuula obwakabaka ne bakabona ba Katonda okumuweerezanga,\nera be balifuga ensi.”\n11 Awo ne ndaba era ne mpulira eddoboozi lya bamalayika enkumi n’enkumi, n’enkuyanja nga beetoolodde entebe ey’obwakabaka awamu n’ebiramu biri n’abakadde bali. 12 Ne boogera mu ddoboozi ery’omwanguka nti,\n“Omwana gw’Endiga eyattibwa,\nasaanidde okuweebwa obuyinza, n’obugagga, n’amagezi n’amaanyi,\nn’ekitiibwa, n’ettendo n’okwebazibwa!”\n13 Ne ndyoka mpulira buli kitonde kyonna mu ggulu ne ku nsi ne wansi w’ensi ne mu nnyanja ne byonna ebigirimu nga bitendereza nti,\n“Okutenderezebwa, n’ettendo, n’ekitiibwa,\nn’amaanyi by’Oyo atudde ku ntebe y’obwakabaka awamu n’Omwana gw’Endiga,\n14 Ebiramu ebina ne biddamu nti, “Amiina.” N’abakadde ne bavuunama ne bamusinza.\nLCB : Okubikkulirwa 5


Bukedde Online - Ebintu ebikulu 9 by'oba otunuulira bizinensi yo eyitimuke mu 2015\nEbintu 25 ebifudde Paapa Francis okuba ow'ebyewuunyo mu 2014\n'Baze amaze emyaka etaano takuba saluti '\nGgwe ayagala okuba n’omwaka omupya ogwenjawulo muby'obusuubuzi , nga mulungi okusinga gw’ovuddemu weetegereze bino wammanga:\nOmwaka omupya gutandika naye bingi bye tuyiseemu mu mwaka omukadde naawe by’olaba nti bikuleetedde obutatambuza bulungi mirimu naddala ogw’obusuubuzi.\nBY’OFUNYE MU MWAKA OMUKADDE\nKirungi okwetegereza by’ofunye naddala ng’osinziira bwe wali omwaka oguwedde ne w’oli kati mu byenfuna. Kino okukituukako obulungi otunuulira ssente ze walina mu buliwo, mu bbanka, abakubanja, b’obanja, wamu n’ebintu ebikalu bye walina.\nBino byonna bw’obyekkaanya obulungi, bikuwa ekifaananyi ekituufu wa w’oli kati era ne kikuyambako ng’osalawo wa w’oyagala okugenda mu mwaka guno omupya.\nBuli mwaka gubeera n’ebintu by’osobodde okukola obulungi wabula n’ebyo ebigaanye.\nNga tutunuulira ebigaanye, tubyawulamu ebitundu bisatu (3).\n1 Ebigaanye nga waliwo essuubi nti bijja kusoboka singa oyongeramu amaanyi oba oluusi ssente.\n2 Ebigaanye nga ne bw’okola ki tewali kisobola kukyuusa mbeera.\n3 Waliwo ebigaanye naye nga birabika byetaaga okuwa akaseera oba ebbanga erimala bitereere era obiwangule.\nBw’otunuulira ensonga zino waggulu, nnaalikusabye obuteesiba ku nsonga yaakubiri n’eyookusatu. Sooka ekintu ky’olaba naawe nti ne bwotooteekemu maanyi mangi osobola okukiwangula. Olwo olyoke odde ku bintu ebirala.\nKendeeza obudde bw’omala nga tokola. Kituufu okuwummula naye ennaku zino okufuna akasente ate weetaaga okole nnyo. Abo banno tebakuyinula kubanga abasinga tomanyi gye baggya ssente.\nNja kukuwa ekyokulabirako ekyensi bbiri ezirimu obutabanguko wano mu Afrika era Uganda y’egezaako okuziyamba.\nBannansi b’ensi zino bangi nnyo wano era abasinga tebakola. Obasanga batudde mu wooteeri ez’ebbeeyi, balya bulungi era balina buli kirungi kye wandyagadde.\nKizuuliddwa nti bano abasinga balina bannaabwe ebweru ababaweereza ssente, kale tebeetaaga kukola kubanga buli kye baagala bakifuna. Bw’obeeteekako oba mukyamu.\nKendeeza obudde bw’oggalawo n’okugenda mu mikolo egy’enjawulo. Jjukira olunaku olugenda terudda era buli kaseera tukaddiwa. ‘’Akajja obunaku keemanya”.\nAmabanja ye nnabe asinga okusuula bizinensi\nABAKUBANJA NE B’OBANJA\nWeetegereze ensonga zino waggulu kubanga zombi zisobola okutaataaganya omulimu gwo.\nOmulimu tegwandibadde na bantu bangi abagubanja. Amabanja malungi naye bwe gasukka oluusi gayinza okukuleetera obuzibu naddala ago g’ofuna nga galiko okuddizaamu amagoba. Amagoba gano bwe gagenda geetuuma gayisa ssente ze weewola.\nSsente z’ebbanja ziyamba naye ate bwe ziyitirira ate zikumalako emirembe n’otambula nga weekweka oba n’ofuuka omulimba.\nFuna amabanja gokka g’osobola okusasula.\nJohn Kakyope (ku kkono) n’abamu ku bakozi be nga batunga engatto.\nTomala gafuna mabanja kuba abalina ssente bakkiriza okuzikuwa, nedda. Kimanye, nti abakubanja basobola okufuna obuyinza mu kkooti ne bawamba ebintu byo kasita bagimatiza nti toli musasuzi mulungi.\nKkooti bw’ebawa olukusa okuwamba oba okubowa, era ebawa n’olukusa okutunda okutuusa lwe banaalaba nti ssente ze bafunye mu bye baboye zibamala okusasula ebbanja ne bawannyondo.\nGye biggweera ng’eyeewola 100,000/- osasudde 1,000,000/-.\nOKUWOLA NAKYO KISUULA BIZINENSI\nOmutendera omulala gwegwo ogw’abantu b’obanja. Kirungi okugaba amabanja naye ate bwe gayitirira era gazing’amya omulimu. Bw’osalawo ofuuke muntu mulungi nnyo nga buli akusaba ebbanja gw’owa, kituufu abantu bajja kusanyuka. Naye jjukira nti baagala alina. Bwe zirikuggwaako nga badduka.\nFaayo nnyo okumanya bw’oyimiridde mu misolo egy’enjawulo gy’olina okusasula, ggwe ng’omuntu ate ne kkampuni.\nEmisolo gya njawulo okusinziira ku by’okola. Ate era, egisinga gigwerako mu biseera bya njawulo. Naddala egya Uganda Revenue Authority (URA). Waliwo egigwaako nga 31, 12 ….. ate emirala tegituukayo.\nJjukira, amateeka agateekawo emisolo egisinga, era gagiwa n’obuyinza obuvunaana oyo yenna aba tasasudde.\nBwe batatuukiriza kino, wabaawo ensaasaanya ya ssente ekolebwa okukituukiriza era ng’etteeka lyasalawo nti ggwe wandibadde omutuufu okusasulira enteekateeka eno.\nKale munnange omusolo gw’otosasudde oluusi gye biggweera ng’osasudde ezisingawo.\nTokuuma lubugo nga lubaale mubbe. Bala buli kintu kyonna ekiri mu bizinensi yo. Kino bakiyita “Stock taking” era abazungu bangi nga tebannagenda kuwummula basooka kwetegereza ebintu ebiri mu bizinensi byenkana wa? Omugatte mu ssente ogw’ebintu ebiriwo ddala gwenkana ebintu ebiriwo oba waliwo enjawulo?\nOkubala ebintu kikuyamba n’okumanya kiki ekikendedde ky’oba oleeta, n’otomala gasalawo kubanga oluusi ojja kuleeta ebintu ate by’olina mu sitooka.\nKkampuni ezikozesa kompyuta, sitoowa ne we zitundira, kino kibanguyira kubanga buli kaseera asobola okumanya bw’ayimiridde era n’asobola okusalawo obulungi.\nFaayo okumanya ky’olina buli kaseera oleme kukuuma lubugo ate nga lubaale mmye.\nEbintu ebikulu 9 by’oba otunuulira bizinensi yo eyitimuke mu 2015\nAtutte nnyina ku poliisi lwa poloti :''Nze ku ssente tombuulira maama''\nEnnyonyi ziremesezza bassita ba Cranes okutuuka\nKCC FC ewonye ekikwa\n'Eyanjiira asidi akomezza abaana bange'\nEbintu 6 ebirwaza ensigo


Bukedde Online - CORONAVIRUS: Abayimbi nabo abatakuza mitwe\nCORONAVIRUS: Abayimbi nabo abatakuza mitwe\nSheebah atongozza bizinensi y'okukola ppaadi\nAba mmereyaleero bakaaba, abeetegekera balya ku nkalira Mbeera eriwo wabula Bannayuganda bonna. Wadde nga tebakyakola, abayimbi abamu beegumizza nga bagamba nti eno embeera ya kiseera buseera basuubira obudde bwonna okutebenkera baddemu okukola kyokka abalala bagamba kye kiseera okuyiga okwetandikirawo emirimu emirala\nENGERI CORONAVIRUS GY'ANYIZE ABAYIMBI N'AMAGEZI GE BASAZE\nNg'oggyeeko abayimbi mu Bulaaya abafudde olwa ssennyiga wa Coronavirus, wano mu Uganda tewannabaawo muyimbi afa bulwadde buno.\nAbayimbi Omucongo Aurlus Mabele ow'e Congo ne Emmanuel N'Djoke Dibango ow'e Cameroon be bagambibwa okufa obulwadde buno.\nWano Iyrn Namubiru n'abayimbi abalala we baviiriddeyo ne bakubiriza bayimbi bannaabwe okwekuuma nga bagoberera ebiragiro ebyasiddwaawo okulwanyisa ssennyiga ono atandise n'okutta bassereebu.\nNg'oggyeeko ekyo, abayimbi be bamu ku bantu abamanyiddwa okubeera mu mbeera y'okwejalabya era wano abasinga we basinzidde okulajaana nga bagamba nti ssinga embeera tekyukako, boolekedde okudda mu kyalo nga tebakyasobola kwebeezaawo.\nOlw'emiwendo gy'ebintu egirinnyisibwa buli kiseera ng'ate kino kyagudde bugwi ,abayimbi kati bali mu kusala magezi ku kiki kye balina okukola okwebeezaawo.\nAbamu batandikidde ku kusala ssente ze babadde basaasaanya ng'abadde afulumya emitwalo 30 alunaku kati afulumya mitwalo 15. Abalala beggyeeko omuyoolerero gwa bawolole be batambula nabo.\nAbayimbi nga Chameleone, Bebe Cool, John Blaq n'abalala batambula n'abavubuka bangi omuli abakwata ensawo, essimu, bakanyama n'abalala abatalina kye bakola kyokka nga basuubira kulya ku muyimbi.\nKyokka waliwo n'abayimbi abalya ssente ekivubi olw'okuba baba basuubira okuyimba buli wiikendi.\nAbamu babadde tebalinda na wiikendi anti babeera n'emikolo oba bbaala ze bakolera wakati mu wiiki.\nBano babadde n'enkola y'okwewola ssente okuva mu bategesi b'ebivvulu ne ba ‘Money Lender' nga babasuubizza okuzibaddizzaawo nga bamaze okuyimba kyokka mu mbeera eno tebamanyi ddi lwe baddamu kukola era eby'okwewola babivuddeko.\nAbayimbi abamu banyumirwa nnyo okubeera n'ebintu eby'ebbeeyi ng'okuvuga mmotoka ez'omulembe ze bakyusa ng'ebikooyi naye mu kiseera kino abamu bazze ku boodabooda ate abalala mmotoka zaabwe ezitanywa nnyo mafuta ze baggyeeyo.\nAbayimbi boogedde Stabua Natooro Y'omu ku bayimbi abasinga okufuna ssente z'okuyimba ku mikolo.\nAgamba nti baagenze okubayimiriza ng'alina emikolo egiwerako gye babadde bamupangisizza okuyimbako. Okwawukanako n'abayimbi abalala, ono oyinza okumuyita ow'omukisa.\nOba embeera yagitegeerako n'atandika bizinensi y'eddwaaliro? Wadde agamba nti naye embeera emunyiga olwa bizinensi ze ezisinga okuyimirira, tali mu bayimbi abakaaba eky'okulya oba abatudde awaka.\nOno obudde bwe obusinga kati abumala ku ddwaaliro lye erya Stana Medical Centre e Kitebi ng'alondoola enzirukanya y'emirimu era agamba ayagala kukozesa ekiseera kino okuwa bizinensi ye obudde okulaba ng'ekolera ddala bulungi.\nYasabye bayimbi banne okutwala embeera eno nga ekyokuyiga okutereka ku ssente ze bakola.\nKu ddwaaliro Stabua agattako emirimu emirala omuli: okulima, amaduuka ssaako amayumba g'abapangisa mw'aggya ssente.\nHaruna Mubiru "Nga tuvudde mu by'olwali, obulamu bwe busooka era eno embeera gye tulimu teriiko mugagga na mwavu oba kibiina kya byabufuzi ky'owagira oba eddiini gy'osoma.\nBuli muntu kati alina kukola kimu kusaba Katonda bwe wabaawo eyamusobya amusonyiwe naye gye tulaga tewali amanyi.\nWaliwo embeera ejja nga yakuyigirako naye naffe ng'abayimbi embeera eno etuyigiriza okutereka ku ssente ze CORONAVIRUS:\nAbayimbi nabo abatakuza mitwe Aba mmereyaleero bakaaba, abeetegekera balya ku nkalira ‘Abayimbi bange nja kufa nabo' tukola n'okukolayo ebintu ebirala.\nKati y'essaawa ababadde batereka okufuna eky'okulya ng'abalala bakaaba.\nOno kati obudde bwe obusinga abumala ku kirabo kye eky'emmere e Makindye kyokka nayo abantu bajja batono nnyo.\nHellena Nanjego Ono abasinga bamuyita muyimbi wa ku mikolo.\nAlina ne bizinensi endala ey'ebipangisibwa ku mikolo nayo gy'agamba nti tekola olw'embeera eriwo.\nKati yasazeewo kwemalira ku kulima n'okulunda bye yatandikako ku ffaamu ye essangibwa e Nseke mu Mpigi. ‘‘Waliwo embeera lw'etuuka nga ne bw'oba olina ssente tezikuyamba nga bw'olaba bannaffe abali mu nsi z'ebweru.\nBatuuka mu maduuka okugula ebintu nga tebiriiyo ate abamu babapimirako bupimizi''. Nanjego bwe yagambye.\nYakubirizza abayimbi okutandika n'okulima obutakosebwa mu bya mmere.\nMaureen Nantume Ono agamba nti mu kiseera kino buli kimu ekikye kiyimiridde era talina kyakukola okuggyako okusiiba awaka n'abaana be era kati afuna obudde obumala okubasomesa n'okubabuulirira wamu n'okuzannya nabo. "Ng'oggyeeko okuyimba, alina bizinensi endala eya Momo Villas e Kitende ey'ebisulo ebisulwamu nga nayo kati tekola.\nOlw'embeera ya ssennyiga ono omukambwe twasalawo okuyimiriza abantu okusulamu nga kati oluusi ng'endako mu nnimiro e Bukesa - Kitende gye nnimira.\nSophie Gombya Bayimbi bannange na balaalikirawo nga naakatuula mu ntebe y'ekibiina kya Uganda Musicians' Association (UMA) ekibagatta nti teri muyimbi asobola kuwangula bulamu ng'akola gwa kuyimba gwokka.\nAbaakitwala ng'ekikulu kati bakirabyeko kati era ndowooza gubadde mukisa gye bali.\nAbayimbi era mbasaba tutwale omukisa guno okukozesa ekitone kyaffe tusomese abantu ebikwata ku kirwadde kino okukyewala naddala nga tebabeera mu bifo bya mujjuzo, okunaaba mu ngalo n'ebirala.\nFresh Kid Wakati mu ssente ezibuze olwa coronavirus, Fresh Kid ali mu kusattira anti y'aliisa bazadde be n'abamu ku booluganda. Yategeezezza nti bwe yamanya ekirwadde n'asalawo abeereko awaka bwe baabawummuza ku ssomero wabula yali yayiiya dda eky'okukola ekirala bw'aba tayimba.\nOkuva minisita Nakiwala Kiyingi lwe yali asoose okumugaana okuyimba, yamanyirawo nti emitawaana giyinza okumujjira kwe kusalawo okwetegekera. Wadde yagaanye okwogera ekirala ky'akola, abamuli okumpi bagamba nti alina ennimiro e Luweero gy'atera okugenda okulima kasooli, muwogo n'ebijanjaalo.\nAdam Mulwana Ono ye yayimba Toka kwabalabala olwanoonyeza Dr. Besigye akalulu mu 2016. Agamba nti yabirengererawo ng'omuntu.\nWadde okuyimba gwafuuka mulimu naye ekyo kitone butone ekitegeeza nti omuntu alina okukolayo omulimu omulala.\nKati ye afumba mmere mu wooteeri ye era alinze embeera lw'eritereera.\nAbasamize basabye Gavt. etongoze eddiini yaabwe


Bukedde Online - Aba ‘Togikwatako’ bagenze mu kkooti ey’oku ntikko\nMakerere University esabye Gav't egyongere obuwumbi 47\nEyali Pulezidenti yeekubye essasi ye yetta\nGavt. ereeta etteeka ku mobile money\nAba ‘Togikwatako’ bagenze mu kkooti ey’oku ntikko\nAbagambibwa okutigomya ab'e Nansana babayodde...\nABABAKA ba Palamenti mukaaga bataddeyo okujulira kwabwe mu kkooti ey’oku ntikko mu musango gw’okukola ennongoosereza mu Ssemateeka n’okuggya ekkomo ku myaka gya Pulezidenti kw’akoma okufugira ogwasalibwa nga July 26, 2018 e Mbale.\nLukwago (wakati) ne Ssemujju (mu nkoofiira emmyuufu) nga bakulembeddemu bannaabwe ku kkooti ey’oku ntikko.\nAbabaka bano okuli; Gerald Kafuleka Karuhanga, Nathan Odur, Mubarack Munyagwa, Allan Ssewanyana, Ibrahim Ssemujju ne Winfred Kiiza, baakulembeddwa bannamateeka baabwe okuli Loodi Meeya Erias Lukwago ne Ladsrus Rwakafuzi eggulo.\nBaatutte ebitabo ebinene mwe bajjuzza obujulizi obusoba mu 60 era baabisombyemu emirundi ebiri.\nBaataddemu ensonga 24 ze baagala abalamuzi ba kkooti ey’oku ntikko bakoleko oluvannyuma lw’Abalamuzi abataano mu kkooti ya Ssemateeka okulemwa okubamatiza.\nENSONGA ZE BALAMBISE\nBaagala kkooti etunule ne mu ssente ezaalagibwa okuweebwa bannamateeka eziwera obukadde 20 nti nazo tebaali batuufu.\nBaagala kkooti ey’oku ntikko etunule mu ngeri Abalamuzi gye bakkiriza omusango okugenda mu maaso ng’abamu ku bakulu be baali baagala okukunya mu kkooti balekeddwa ebbali.\nlBaagala kkooti ey’oku ntikko enoonyereze ku ngeri ekiteeso ky’omubaka Raphael Magyezi ekikyusa Ssemateeka gye kyassibwa ku lupapula lw’ebiteesebwa mu palamenti nga September 26 2017.\nObuyinza bwa Sipiika bwe yakozesa okufulumya ababaka nga tebawuliriziddwa bwasukkirira.\nEbiragiro ebyayisibwa poliisi ku babaka naddala nga babagaana okukuba enkiiko byali bimenya mateeka.\nEmitendera gyonna egyagobererwa mu kukyusa Ssemateeka gyali mikyamu.\nBagamba nti, Pulezidenti okussa omukono ku tteeka ly’okukyusa Ssemateeka yakikola mu bukyamu.\nBeemulugunya ku ssente ezaaweebwa ababaka obukadde 29 nti kwali kubagulirira era bonna bazizzeeyo.\nSi bamativu ku kyakolebwa nti kwali kumenya Ssemateeka kubanga ennyingo eyo tekwatibwaako yasibibwa.\nOkuyiwa amagye mu Palamenti ne poliisi esukkiridde kyali kimenya mateeka.\nAkavuyo n’olutalo olwali mu palamenti lwali terusobozesa babaka kuyisa tteeka eryo.\nEmbeera eyaliwo ku babaka abaali bagenda okukuba enkiiko nga beebuuza ku balonzi ne bakubwa yali tesobozesa kuyisa tteeka eryo.\nKkooti ya Ssemateeka teyasobola kuyita Sipiika mu kkooti kuginnyonnyola obuyinza bwe we bukoma obwamutuusa okukaliga ababaka nga tebawuliriziddwa.\nBaagala kkooti ey’oku ntikko etunule mu ngeri Sipiika Rebecca Kadaga gy’ayinza okuba nga naye yeenyigira mu mbeera emenya amateeka.\nBaagala kkooti erage engeri Sipiika wa palamenti, omumyuka we, minisita w’amateeka, akakiiko akakola ku mateeka ssaako omubaka Raphael Magyezi bonna abaalekebwa ebbali.\nBasaba okuggya ekkomo ku myaka gya Pulezidenti n’obuwaayiro obwayisibwa busazibwemu. Entuumu y’ebitabo ebijjuddemu ensonga zaabwe baazitwalidde omumyuka wa Ssaabawandiisi wa kkooti ey’oku ntikko, Godfrey Opifein Angwadia eggulo.\nTukuleetedde amannya 1800 aga bantu KCCA bebanja Busuulu\nTebakkaanyizza ku ky’okutongoza ssente ezigulirira abalonzi\nOluguudo lwa Namirembe batandise okuluziba ebitundu\nAbalamuzi bayimirizza akeediimo kaabwe nga bwe balinda ekiva mu Gav't\nEyali Pulezidenti yeekubye essasi...\nEYALI Pulezidenti wa Peru, Alan García 69, yeekubye essasi ne yetta poliisi bw’ebadde egenda okumukwata ng’emuvunaana...\nGavt. ereeta etteeka ku mobile...\nGAVANA wa Bbanka Enkulu mu Uganda, Emanuel Tumusiime Mutebile agambye nti, Gavumenti egenda kuleeta etteeka ku...\nKalidinaali Wamala ayogedde ku...\nKALIDINAALI Emmanuel Wamala ayogedde ku mbeera y’obulamu bwe n’ategeeza nti, talina kimuluma kyonna okuggyako obukadde....


Ani atta aba bodaboda e Luweero mu ngeri ey’ettima?\nBukya mwaka guno gutandika, abavuzi ba bodaboda abattiddwa mu Luweero bawera\nBW’OBA okyewuunya ekittabasuubuzi ekiri mu Kampala ennaku zino ate bbo ab'e Luweero bakaaba olw’abantu abatta aba bodaboda. Omwaka guno bukya gutandika aba bodaboda abasoba mu 10 batirimbuddwa ne pikipiki zaabwe ne zibbibwa!\nObutemu buno butadde abavuzi ba bodaboda n'abatuuze ku bunkenke, ababba battirawo ne pikipiki ne bagitwala! Kisoboka okuba ng’abatta aba bodaboda baana nzaalwa za ku byalo? Ssi y’ensonga lwaki battibwa sikulwa babalonkoma mu bapoliisi olw’okuba babamanyi?\nOmutuuze omu ataayagadde kumwatuukiriza yang'ambye nti, bodaboda ezimu ezibbibwa zikyusibwa ennamba ne langi okwo kw’ossa okuzisiimula nnamba ya yingini n’ennamba y'akayumba ne bawandiikako endala ne bazizza mu Luweero kabekasinge ne ku siteegi kwennyini w'eba yabbibwa ne bazivugira omwo mwennyini nga temusobola kumanya!\nBwe nayogeddeko ne nnamwandu wa Bulasio Kasule, Muky. Joweria Nakanyike yang'ambye nti: Baze tatera kukola kiro, era lwe baamutta yakomawo eka essaawa 1:00 ey'akawungeezi. Kyokka n’embooge yali tennabuguma, omuntu gwe ssaamanya n'amukubira essimu, awo kwe kusamba pikipiki ye n'addayo era yang'amba nti k'agende anoonye amata g'abaana olwo lwe lwakoma.\nBaze yali avuga pikipiki Bajaj Boxer nnamba UDU 583B era zino ze zimu ku nnamba eziriko. Bwe yagenda teyadda, nasooka kumukubira ssimu nga tagikwata ate olwaddamu okukuba ku ssaawa nga 4:00 ez'ekiro nga teriiko! Omulambo gwe gwasangibwa nkeera mu kaabuyonjo emu ku kyalo Kibikke ekiriraanye Kasana, baamufumita ekiso mu bulago ate ng'alina n'ekiwundu mu kibatu ekitebereezebwa okuba nga yali alwanira ekiso n'abatemu ne kimusala.\nKasule yali Ssentebe w'abawuliriza ba Bukedde Fa Ma e Luweero, era okuttibwa kwe kwawaliriza abantu okwekumamu ogutaaka ne balumba omusajja Maboko ne bamukumako omuliro, kyokka kigambibwa nti bangi abaali mu lukwe luno naye bayinaayina ne poliisi terina ky'ebakola wadde nga baagibaloopera!\nNamwandu wa Kasule n'abaana be yasigaza nga bba bamusse.\nBukya mwaka guno gutandika, abavuzi ba bodaboda abattiddwa mu Luweero bawera, okusinziira ku likodi za poliisi y'e Luweero. Kuliko Eliphaz Sseruwagi eyali avugira ku siteegi e Kasana, abatemu baamukuba ennyondo ku mutwe nga April 20 2012 ku kyalo Bukuna, omulambo ne bagusuulawo ne bakuuliita ne pikipiki ye na buli kati tewali amanyi mayitire gaabwe.\nWilliam Ssebadduka eyali avugira ku Sunny Stage e Kasana, ono naye ababbi baamutuga ne bamutta, Julius Mawerere eyali avugira ku Mukookoowe Stage, ono baamufumita ekiso ne bamusuula mu kibira e Yandwe, kyokka ono baasooka kumunoonya nga talabika, okutuusa lwe baayokya oluyiira olwo omulambo gwe ne balyoka bagulaba.\nAte John Lubowa, ono baamutta omulambo gwe ne baguziika mu ttosi ku kyalo Nabutaka era embwa za poliisi ze zaamuziikula.\nObukodyo bw e bakozesa\nAbatemu ku siteegibajja nga basaabaze, era bwe muba musimbula ku siteegi oba otwala kasitoma. Wabula bangi bwe batuuka mu kkubo nga bakyuka ate abamu beegattibwako bannaabwe ne bakutemula. Abamu ku batemu abatta aba bodaboda beefuula ababakubidde essimu ne beefuula aboogera nga abatawulira!\nBw’akusaba oyimirire amale okwogera ku ssimu n’okikola, bw'atakunyoola nsingo, ayinza okuggyayo ennyondo oba okukusanjaga ekiso olwo n'atwala pikipiki. Basinga kubba pikipiki ez'ekika kya Bajaj Boxer. Abamu akuyimiriza nti ayagala kufuka, wabula agera ekifo banne we beekukumye w'akuyimiriza, oluba okuyimirira nga banne bafubutukayo nga bakutuga pikipiki nga bagitwala.\nOkukupangisa ekiro: Kano akakodyo abakazi be basing okukakozesa kuba aba bodaboda tebabeeralikirira nnyo, kyokka abakazi bavuddeko okufa kw'aba bodaboda bangi, kuba bakolagana n'abasajja era babasanga eyo mu makubo ne babatuga. Kyokkka abamu baba bavuzi ba bodaboda bennyini ne babagulirizaako abatemu ne bakuteega mu kkubo ne bakutta, ate olumu baba banno ne bakwetuugira olw'okuba bamanyi nti ojja kubalonkoma pikipkiki bagibba naawe ne bakutuga.\nNAFFE TUGENDA KWERWANAKO\nNayogeddeko n'abavuzi ba bodaboda ku siteegi ez'enjawulo okuli e Wobulenzi mu tawuni, e Luweero n’e Kibisi ne bang'amba nti, nabo tebagenda kutunula ng'abatemu babamalawo era bagenda kubakolako kuba abasing poliisi bw’ebakwata ate ebata ne badda ne babatigomya.\nBawera nti kati omuntu yenna gwe baddamu okukwata ng’asse munnaabwe bagenda kumukumako muliro, nga kino baakikoze ku musajja Saddam Maboko ow'oku kyalo Kikubajjinja eLuweero bbo gwe balowooza nti ye yasse\nKasule ne bamutikka ekinywa ky'enku n'ateta.\nLWAKI BABBA BAJAJ ZOKKA?\nOmu ku babodaboda ku siteegi e Kibisi, yang'ambye nti: mu Luweero mulimu abagagga abakolagana n'abatemu nga bano be babatuma era akatale ke balina ka pikipiki za Bajaj. Abamu bagamba nti, bazitunda ku nnyanja nti kuba yingini zaazo zikola ne mu maato!\nAte abalala bagamba nti, ababbi bano balina abagagga be bakolagana nabo mu Kampala nga bano batunda sipeeya wa pikipiki, oluba okugibba bagitema sipeeya ne bagitwalira mu bibookisi. Eno y'emu ku nsonga lwaki basinga kubba pikipiki mpya eziba n'ebyuma ebiramu ebitundika amangu.


Bukedde Online - Mugabe azize emmere n’ebyokunywa\nPalamenti ya Zimbabwe eyitiddwa bukubirire enkya ku Lwokubiri, ababaka okuyisa ekiteeso ekiggyamu Pulezidenti Mugabe obwesige.\nBannansi ba Zimbabwe nga beekalakaasa, mu katono ye Mugabe ng'asumagidde\nMugabe azize okunywa n’okulya n’agamba nti waakiri okufa okusinga okuswala mu bantu abaamulonda ng’asuulawo obuyinza bwe baamuwa.\nKiddiridde olukiiko olufuzi olw’ekibiina kye ekya ZANU PF okumugoba ku Ssande ne bamusikiza Emmerson Mnangagwa gw’abadde yaakagoba mu kifo eky’omumyuka wa Pulezidenti, ekifo ng’ateekateeka okukironderamu mukyala we Grace Mugabe.\nTeyakomye awo, wabula yagaanye n’okuddamu okwogera ekikalubizza n’enteeseganya ezaabadde zitegekeddwa.\n“Pulezidenti azize buli kyakulya na buli kyakunywa era agaanyi okwogera n’omuntu yenna nti waakiri k’afe naye tajja kukkiriza kumuswazaswaza” Munisita w’abakozi ba Gavumenti, Patrick Zhuwao bwe yategeezezza eggulo.\nMinisita Zhuwao nga kizibwe wa Mugabe (mutabani w’eyali mwannyina wa Mugabe omugenzi Sabina Mugabe) yasinzidde mu South Afrika gye yaddukidde ng’amagye gawambye Gavumenti ya kkojjaawe.\nYagambye nti yayogeddeko n’aba famire yaabwe abali ne Mugabe mu maka ge agayitibwa “Blue Roof” w’akuumirwa mu kitundu ky’e Borrowdale Brook mu kibuga Harare ne bamutegeeza nti Pulezidenti yagaanyi okulya oba okunywa oba okubimuliraanya era akeediimo kano yakatandise ku makya ga Ssande.\nEnsonda mu kibiina kya ZANU PF zaategeezezza nti Mugabe yali yakisalawo dda nti waakufiira ku Bwapulezidenti y’ensonga lwaki yagaanyi ddiiru zonna Bannamagye ze baamuwadde akkirize okuva mu buyinza mu mirembe kuba ye kyamuyingira mu bwongo nti okuva ku Bwapulezidenti ng’amaze kufa.\nOlumu yagamba nti ne Katonda ayinza okumunyiigira ng’avudde ku Bwapulezidenti bwa Zimbabwe! Ky’asinga obutaagala, kwe kubeera mu Zimbabwe ng’efugibwa omusajja Mnangagwa era mu nteeseganya ezaasoose ng’ali ne Bagenero yababuuzizza oba tebalinaayo muntu mulala gwe basobola kuleeta ku Bwapulezidenti nga si Mnangagwa; kyokka ne bamutegeeza nti oyo Bammemba b’ekibiina kya ZANU PF gwe baagala.\nEnsonda mu magye zitegeezezza nti Gen. Constantino Chiwenga eyakulidde okuwamba ateekateeka okuwaliriza Mugabe okulya nti era waakiri ebyokulya banaabiyisa mu bupiira naye nga tebakkirizza by’asaba era tebajja kumukkiriza kutondoka njala kuba kiyinza okuleetawo akavuyo akalala.\nMinisita Zhuwao yagambye nti okuva ku Lwokubiri amagye lwe gaawamba obuyinza, Mugabe takyebaka, ali mu birowoozo ng’oluusi n’amaziga gamuyitamu olw’engeri gye baamusuuzizza obuyinza.\nAMAGYE GAZZEEMU OKUSISINKANA MUGABE\nOmuduumizi w’amagye ga Zimbabwe, Gen. Constantino Chiwenga ne bannamagye ab’oku ntikko bazzeeyo mu maka g’Obwapulezidenti okusisinkana Mugabe okuddamu okumumatiza akkirize okulekulira mu mirembe.\nAkafubo kaabadde kaakutambula ekiro kya Ssande kyonna nga kakubirizibwa Faaza Fidelis Mukonori.\nMugabe n’okutuusa ku Ssande yabadde akyawera nti si waakulekulira, Gen. Chiwenga ne bw’anaawanula enjuba mu ggulu era nti ye mwetegefu okufiira ku kituufu.\nAmagye gaabadde gaperereza Mugabe akkirize okulekulira, obuyinza bukwasibwe Mnangagwa asseewo gavumenti ey’ekiseera okutuuka mu kulonda okwa 2018 kyokka Mugabe byonna yabigaanyi ng’agamba nti Konsitityusoni ya Zimbabwe y’erina okugobererwa mu kukyusa obukulumbeze era ayagala bamuleke amaleko ekisanja kye ekiggwaako mu 2018.\nPALAMENTI ETUULA NKYA OKUMUGOBA\nSipiika wa Palamenti ya Zimbabwe, Jacob Mudenda yaweerezza ababaka ‘notisi’ ng’abayita okuva mu ggandaalo okugenda mu lutuula olw’enjawulo ku Lwokubiri.\nEnsonda zaategeezezza nti ababaka ab’ekibiina ekivuganya gavumenti ekya Movement for Democratic Change Zimbabwe (MDC), ekikulirwa Morgan Tsvangirai nga bali wamu n’ekibiina ekiri mu buyinza babaze ekiteeso ekiggyamu Pulezidenti Mugabe obwesige.\nSipiika Mudenda yali asoose kugaana okuyita Palamenti kyokka ensonda zaategeezezza nti amagye gaamutaddeko akazito n’akkiriza okutuuza Palamenti okuwa omukisa ababaka okuggyamu Mugabe obwesige.\nLino litunuuliddwa ng’ekkubo eryokubiri okuggyako Mugabe nga bagoberedde mateeka, amawanga galeme kusibira Zimbabwe kikookolo nti gavumenti ya Mugabe baawamba mpambe.\nOlutuula olw’oku Lwokubiri lugenda kutandika ku mutendera ogusooka ogw’okuggya obwesigye mu Pulezidenti Mugabe kyokka kisuubirwa nti kiyinza okutwala wiiki nga ssatu emitendera gyonna okuggwa okuggyako ng’ababaka banaasooka okukyusa mu mateeka okukkiriza Mugabe bamufuumule mu bwangu olw’embeera eri mu ggwanga.\nEkiteeso ekiggyamu Mugabe obwesige kibagiddwa omubaka James Maridadi akiikirira ekitundu kya Mabvuku-Tafara ku kkaadi ya MDC nga kyakusembebwa ababaka aba ZANU PF.


Bukedde Online - Entambula y’emmeeri ya MV Kalangala ekyuse\nEntambula y’emmeeri ya MV Kalangala ekyuse\nKino kiwalirizza abavunaanyizibwa ku mmeeri ya MV Kalangala okwongera ku mirundi gy’esaabaza abantu n’okukyusa obudde kw’esimbulira n’okugoba ku lukalu.\nKyokka enkyukakyuka eno yadde erina ky’eyambye, naye omujjuzo gw’abasaabaze gukyaliwo.\nKati emmeeri eno eya MV Kalangala ekola luutu ssatu olunaku okuva ku bbiri z’ebadde esaabaza abantu mu nnaku eza bulijjo.\nEmmeeri eno esaabaza abantu okuva ku mwalo gw’e Nakiwogo e Ntebe okudda ku gw’e Lutoboka mu Kalangala.\nOlw’obungi bw’abantu, katono abasaabaze bibabugume ku Ssande ng’abantu balwana okulinnya emmeeri e Nakiwogo.\nEmmeeri eno kati esimbula okuva e Kalangala ku ssaawa 1:00 ku makya n’etuuka e Nakiwogo ku ssaawa 4:30 ate n’esimbula okuddayo ku ssaawa 5:30.\nKu ssaawa 8:30 evaayo n’edda e Nakiwogo. Ku ssaawa 11:00 esimbulayo n’etuuka e Kalangala ku ssaawa 1:30 ez’akawungeezi.\nHenry Ategeka ow’ekitongole ky’ebyentambula y’oku mazzi mu minisitule y’ebyenguudo n’entambula yagambye nti okwongera ku mirundi emmeeri eno gy’etambula kyavudde ku bungi bw’abantu abava n’okudda ku bizinga by’e Kalangala okweyongera.\nYe Sadala Musoke akulira kkampuni ya National Oil Distributor Ltd abaapatanibwa minisitule y’ebyenguudo n’entambula okuddukanya emmeeri eno yagambye nti buli lukya abantu abadda n’okuva e Kalangala beeyongera.\nYagambye nti wadde nga gavumenti eteekateeka okufuna entambula y’o ku mazzi endala okuva e Nakiwogo okudda e Kalangala, abasaabaze bandibadde bagumiikiriza ne batamala galinnya maato agatali ku mutindo.\nEntambula okudda e Kalangala ku ludda lw’e Masaka yo tebadde na buzibu bw’amaanyi olw’ebidyeri ebibiri okuli MV Pearl ne MV Ssese ebiddukanyizibwa kkampuni ya Kalangala Infrastructure Services (KIS) okuva ku mwalo gw’e Bukakkata okudda e Kalangala okubeera nga bikola bulungi.\nBatomedde emmeeri ya Amerika erawuna Korea


Bukedde Online - Aba LDU bamukubye ne bamuleka ku mugo gwa ntaana\nRocky Giant atunuzza poliisi ebikalu bw'ag...\nAdded 2nd October 2020\nOMUVUBUKA Edward Nsereko 19, omutuuze w’e Kabowa ali mu bulumi obutagambika oluvannyuma lw’okukubibwa abakuumaddembe ab’ekitongole kya LDU ne bamumenyaamenya amagulu n’okumukuba omutwe.\nEdward Nsereko eyakubiddwa\nAlaajanidde ekitongole ky'amagye okumuyamba ku ba LDU abaamukuba nebamumenya amagulu bamuyambe bamujjajjanbe awone, asobole okuddamu okutambula okwekolera emirimu gye.\nAsangiddwa mu kalwaliro ka St. Stephen Medical Center e Kabowa gy'ajjanjabirwa n'ategeeza nti yaakamala wiiki bbiri ng'akubiddwa wabula tannatereera, n'asaba abakulira eby'okwerinda mu ggwanga bamuyambe afune obwenkanya ku ba LDU abaamukuba, bamujjanjabe awone.\nTasobola kuyimirira wadde okutambula, agamba nti yakubwa nnyo emiggo aba LDU emikono n'amagulu n'omubiri gwonna era buli wamu wamuluma, nga baamusanga ayoza mmotoka ze bakoleramu omulimu gw'okutunda enkoko.\nAgamba baamukuba mu kiro kya 20/09/20, ssaawa nga mukaaga ez'ekiro, baamusanga ayoza mmotoka ne bamukwata, ne batandika okumubuuza Kabaya gy'ali kyokka nga tamumanyi.\nBaamutwala e Nalukolongo okumpi n'ekizimbe kya Makanga ne bamukubva batuuni omubiri gwonna, wabula omu ku ba LDU alina gwe yali ayogera naye ku ssimu era olwagivaako n'ajja n'agamba banne nti bamuleke kuba ssi yeye naye ne bongera bwongezi kumukuba n'azirika era yagenda okudda engulu ng'ali mu ddwaaliro.\nBaamumenya okugulu, emikono gyonna baagikuba , agamba ekifuba kimuluma nnyo wamu n'omutwe kuba gwazimba.\nAsaba abakulira ebitongole by'okwerinda mu ggwanga naddala abatwala ekya LDU, bamuyambe afune obwenkanya bamujjanjabe awone kuba kati n'eddwaaliro limubanja ssente nnyingi z'atalina.\nDr. Stephene Mugula, nnanyindi ddwaaliro lya St. Stephens Medical Center ajjanjaba Nsereko agamba;\nOmuvubuka ono baamundeetera ku makya ga 21/09/20, waaliwo owa bodaboda eyamulaba ng'agudde ku kkubo ng'amumanyi n'amuleeta eno gye yali akolera ne bamundeetera.\nYali tategeera biri ku nsi, ng'alina ebiwundu eby'amaanyi bibiri ku kugulu nga yenna azimbye emikono, amagulu, omutwe n'empale twasala nsale okugiggyamu ng'azimbye nnyo.\nYali akubiddwa nnyo emiggo ng'omutwe gwonna guzimbye, ng'ennyama yeeyawudde ku magumba naddala ey'amagulu, baamukuba nnyo ku bibegabega, baamukuba ennyama ne bagisensebula ne yeeyawula ku magumba.\nNaatandika okumukolako n'adda engulu, wabula ng'obwongo bukyankalanyemu nga by'ayogera tebikwatagana. Wadde embeera ekyuse okuva ku eyo weyajjira, naye akyetaaga obujjanjabi obw'amaanyi ate talina ssente.\nMutabani wa Paasita bamuwaddde obutwa n'afa\nEbintu 8 byâ€™oba weewala ngâ€™ofunye ssente\nEbinaakuyamba okuyiga okutereka ssente\nObukodyo obutunda ebintu mu sizoni ya Ssekukkulu


Bukedde Online - Ziizino ensonga lwaki Museveni agobye Kayihura ne Tumukunde\nKayihura nga tannagobwa yasoose kukola nky...\nPULEZIDENTI Museveni okugoba Gen Kale Kayihura ne Minisita ow’Obutebenkevu, Lt. Gen Henry Tumukunde kiddiridde bannamagye bombi okwanika obuziina mu lujjudde ekivuddeko Ebyokwerinda okwonooneka.\nKayihura ne Tumukende Pulezidenti Museveni be yakutte ku nkoona\nAmaka g’Obwapulezidenti gaafulumizza ekiwandiiko eggulo ekyategeezezza nti Pulezidenti alonze Gen. Elly Tumwine nga Minisita w’Obutebenkevu, ne Okoth Ochola, ng’omuduumizi wa Poliisi omuggya.\nAte Brig. Sabiiti Muzeeyi, abadde aduumira Miritale Poliisi era yaliko omumyuka w’omuduumizi w’eggye erikuuma Pulezidenti, alondeddwa ng’omumyuka w’aduumira Poliisi ng’adda mu bigere bya Ochola.\nAmannya, erya Tumwine, Ochola ne Muzeeyi gaawerezeddwa mu Palamenti okukakasibwa nga tebannalayizibwa mu bifo ebipya.\nTumukunde 59, ne Kayihura 62, bajja kuweebwa obuvunaanyizibwa obulala. Tumukunde yalondebwa ku Bwaminisita mu kabinenti empya, Pulezidenti gye yalonda nga June 6, 2016 nga yaakawangula ekisanja ekya 2016-2021.\nTumukunde yali amaze emyaka 11 ng’ali ku kateb okuva mu 2005 bwe yaggyibwa ku bubaka bwa UPDF olw’okumenya amateeka agakugira abajaasi okwenyigira mu byobufuzi ebyawulayawula mu bantu.\nGen . Kayihura, obwa IGP abumazeeko emyaka 13 okuva mu 2005 lwe yalondebwa okudda mu bigere bya General Edward Katumba Wamala.\nENSONGA LWAKI MUSEVENI AGOBYE TUMUKUNDE NE KAYIHURA\nPulezidenti Museveni agenze okugoba Kayihura ne Tumukunde ng’obubonero bweyoleka dda.\nWiiki ewedde mu lukiiko lw’abakulira ebitongole ebyokwerinda olwatudde mu maka g’obwapulezidenti e Ntebe, ensonda zaategeezezza nti Pulezidenti yagugumbudde Tumukunde ne Kayihura olw’okugugulanira mu lujjudde n’abategeeza nti okwerumaaluma kwabwe akukooye.\nPulezidenti yatuuse okugamba Tumukunde ne Kayihura nti abeewunya okwanika obuziina bwabwa mu lujjudde nga bakimanyi nti ssinga wabaawo obutakkaanya basobola okubutwala mu lukiiko lw’Ebyokwerinda olwa National Security Council ne bugonjoolwa.\nGuno gwabadde mulundi gwakubiri mu lukiiko lwe lumu olwa National Security Council nga ku ntandikwa ya February , 2018 , Pulezidenti era yalabula Kayihura ne Tumukunde okukomya okugugulana n’agamba nti tajja kubagumiikiriza.\nNga February 16, 2018, Pulezidenti bwe yabadde e Luwero ng’akwasibwa lipooti y’akakiiko ak’omulamuzi Bamugemereirwe ku by’ettaka, yategeezezza bannamawulire nti okugugulana kw’ebitongole ebyokwerinda ssi kulungi eri eggwanga n’agamba nti amangu ddala ekyo kigenda kutereezebwa.\nYe Kayihura, Pulezidenti abadde amaze ebbanga ng’amulabula nga yatuuka n’okumwatulira mu lujjudde mu lumbe lwa Felix Kaweesi bwe yamugamba nti, “ Kale gogola ennyumba yo”.\nMuseveni yasinziira mu maka ga Kaweesi e Kulambiro n’agamba nti azze afuna lipoota eziraga nti Poliisi ejjuddemu abamenyi b’amateeka era kwe kugamba Kayihura nti agogole enju ye, oba si ekyo ye ajja kumuyamba okugigogola.\nMu biseera lwe waaliwo ettemu e Wakiso n’e Ntebe omwattirwa abakazi 23, Museveni era yakuba ebituli mu nkola ya Kayuhira ey’emirimu n’atuuka n’okugenda mu bifo eby’enjawulo e Ntebe gye baali battidde abakazi, abantu ne bamutegeeza obunafu bwa Poliisi.\nKigambibwa nti waliwo ne lipooti ez’enjawulo ze bakoledde Pulezidenti nga ziraga obuvundu mu Poliisi nga balumiriza Kayihura okubeera munnabyabufuzi okusinga okubeera omuserikale.\nEmu ku lipoota egambibwa okuba nga yakolebwa Afande Mohammad Kirumira eyalaga nti Poliisi mu kiseera kino esingamu bamenyi b’amateeka okusinga abaserikale era n’awa amagezi nti Poliisi okutereera ng’eyiiriddwa okuva waggulu okutuuka mu wansi.\nOkuwamba n’okutemula Magara kyayongedde okwoleka obunafu mu bitongole ebikuumaddembe, bwe byalemeddwa okununula omuwala mu mikono gy’abatemu.\nPulezidenti yennyini yeenyigidde mu kununula omuwala ne kitasoboka ng’ate amaanyi ge gali mu byakwerinda. Kayihura yalekeddwa bbali mu nsonga zino, kyokka Tumukunde bwe yagenze mu kuziika e Hoima n’ategeeza nti abatemu baabadde n’obukugu obwenjawulo obwabasukkiriddeko.\nEkyo Museveni tayinza kukigumiikiriza okulaga nti abatemu balina obukugu okusinga ebitongole by’ebyokwerinda okuggyako ng’ayogedde (Tumukunde) ye munafu.\nKayihura abadde ku “ccupa” olw’ebizibu by’omuddiring’anwa okuli abeebijambiya abatta abantu naddala e Masaka, gattako abagambibwa okuba abamenyi b’amateeka okuli Abdallah Kitatta abakolagana ne Kayihura.\nTumukunde ate naye n’atabula ebintu bwe yasembeza eyali omubbi Shobbi gw’akozesa mu kukwata oba okubega ababbi.\nKyokka Kayihura muwulize nnyo eri Museveni era mu gumu ku mirimu gy’akoze kwe kulwanyisa abooludda oluvuganya naddala Kiiza Besigye.\nOkuva lwe baava mu nsiko akoze ebikwekweto bingi okuli okulwanyisa abakukusa ebyamaguzi ku nnyanja.\nTumwine addidde Tumukunde mu bigere y’omu ku baatandika olutalo olwaleeta NRM mu buyinza mwe yafiirwa eriiso.\nAkoze mu bifo bingi okuli omuduumizi w’amagye, Minisita weggwanga ow’Ebyokwerinda n’okukulira akakiiko akagaba emidaali gy’abazira. Ebirala mu Bukedde w’enkya\nOmwana eyakonziba akwasizza ab'e Kawaala


Poliisi tugiragidde kukuba kutta abeekalakaasi - Gen. Tumwine\nMinisita w'obutebenkevu Gen. Elly Tumwine alabudde abeekalakaasi n'akiggumiza nti; Poliisi n'ebitongole ebikuumaddembe biweereddwa obuyinza okukuba amasasi n'okutta omuntu yenna asangibwa nga yeetabye mu kwekalakaasa.\nTumwine eyabadde omukambwe yagambye nti bakizudde ng'abantu abeenyigidde mu katabangula eggwanga ku Lwokusatu n'Olwokuna baatendekebwa era balina obukodyo bwonna mu kutabangula ebyokwerinda by'eggwanga.\n"Tetugenda kukkiriza bantu basirusiru kutabangula ggwanga lino emirembe, gye lirimu givudde ewala nga kati lye yagaza buli muntu nga n'amawanga amalala abaayo baddukira wano okufuna emirembe, " Tumwine bwe yategeezezza n'awera nti beetegefu okwahhanga bonna abeenyigira mu kuleetawo obutabanguko.\nTumwine yagambye nti, abakulembeddemu okwekalakaasa kuno baludde nga batendekebwa kubanga engeri gye baakoze ekintu yabadde nzibu kyokka ab'ebyokwerinda n'ebakkakkanya. "Okusibwa kw'omuntu omu tekuyinza kuleetawo butabanguko mu buli kitundu kya ggwanga, bano baludde nga beetegeka era batusanze tulagayizza, naye ku luno batuguddeko," bwatyo bwe yannyonnyodde.\nBino yabyogeredde mu lukungaana lw'abamawulire ku kitebe kya Gavumenti ekya Media Center mu Kampala ku Lwokutaano. Yagambye nti abeekyokwerinda bazudde nti amawanga g'ebweru gassa ssente mu baakuliddemu okwekalakaasa kuno okwalese abantu abasoba mu 28 nga bafuddenga n‘abalala banyiga biwundu.\nTumwine era yakikkaatirizza nti mu kiseera kino ng'abebyokwerinda tebejjusa kwabo abafudde kubanga tebamanyi ani yabasse nga n'abamu kisuubirwa nti baabadde bakuliddemu okwekalala kuno. Mu kunoonyereza ab'ebyokwerinda kwe baliko , Tumwine yagambye nti baazudde ng'abamu ku bannakibiina kya NUP balimu embeera z'ekiyeekera n'agamba nti tebayinza kukkiriza ggwanga kugenda mu mikono gy'abantu bwe batyo.\nWALUKAGGA NE BANNE BAVUJJIRIRA ABEEKALAKAASI Mu lukung'aana lwe lumu, mwogezi wa poliisi mu ggwanga, Fred Enanga yagambye nti mu kiseera kino poliisi eri mu kulondoola bannakibiina kya NUP 300 abaakuliddemu okwekalakaasa kuno nga babadde bawa ebikozesebwa eri abeekalakaasi.\nBano kuliko omuyimbi Mathias Walukagga eyeesimbyewo ku bwameeya bwa Kyengera Town Council , Nkendi Malingolingo kansala mu munispaali y'e Nansana, Ashiraf Machete, Nusfah Nakato, Micheal Kulya, Loda amanyiddwa nga Maama Kampala ng'ono kigambibwa nti yaakulira obubondo bwa NUP mu bitundu by'e Bwaise ne Kyebando abalala.\nEnanga era yagambye nti bali mu kunonyereza ku nnamba za Mobile Money ezigambibwa nti obwedda zitambuzibwako ssente wakati mu beekalakaasi okugula ebikozesebwa.\nMmotoka za Bobi Wine ze baakubamu ttiyaggaasi e Mbale.\nPOLIISI EGGYEEWO OKUKOZESA TTIYA GGAASI Enanga era yagambye nti ebitongole by'ebyokwerinda biggyeewo enkola y'okugumbulula abeekalakaasi nga bakozesa ttiya ggaasi. Kino kikoleddwa kubanga bangi bassaalumanya babadde bakosebwa nga kati bagenda kukozesa bbatuuni kwabo abeenyigira mu kwekalakaasa babakube.\nOno era yagambye nti batandiise okunoonyereza ku mikutu gy'okumutimbagano egimanyiddwa nga ba "bbulooga" kubanga bano bakuma omuliro mu bantu ne bongera kusajjula embeera y'okwekalakaasa mu bantu.\nLDU EKOMYEWO OKUKWASA KAFIYU Amyuka omwogezi wa UPDF Lt. Col. Deo Akiiki yagambye nti amagye ne LDU bakomezeddwaawo ku kkubo okukwasa amateeka ga kafiyu. Akiiki yagambye nti bakizudde ng'abeekalakaasi batandise okukola effujjo mu ssaawa z'ekiro kwe kusalawo bakomewo okuyambako poliisi bakwasise amateeka ga kafiyu.\nPulezidenti Museveni bweyali agonza ku muggalo yalagira boda boda okukoma okusaabaza abantu ku ssaawa 12:00 ez'akawungeezi ate mmotoka zikome ssaawa 3:00 ez'ekiro. Akiiki yagambye nti awatali kusibamu bagenda kuttukiza ebikwekweto kw'abo abamenya amateeka ga kafiyu. Ono yasabye abantu okugondera amateeka ago kubanga tewali gwe bagenda kuttira ku liiso.


CBS FM ezizza bujja endagaano yaayo nékitongole kya NORWAY ekyébyenkulakulana – essira liteekeddwa kukukyusa mbeera z’abavubuka – CBS FM\nCBS FM ezizza bujja endagaano yaayo nékitongole kya NORWAY ekyébyenkulakulana – essira liteekeddwa kukukyusa mbeera z’abavubuka\nOkuva ku kkono;Oivind Ermando Reinertsen avudde mu Norwagian Agency on exchange Cooperation,omuk.Micheal Kawooya Mwebe akulira CBS FM, Marit Erdal ne Frolence Luwedde akulira CBS PEWOSA NGO\nRadio Buganda CBS FM ezizza bujja enkolagana yaayo n’e kitongole kya Norway, ekya Norwegian Agency for Exchange Cooperation mwebayita okuwanyisiganya abavubuka abalina obukugu obwenjawulo, nabaakava mu mussomero, okutumbula embeera zabwe nébitundu gyebawangaalira.\nCBS FM endagaano gyeyasooka okukola nékitongole kino yali ya myaka 5 , era mwebayita okuweereza abavubuka 2 mu Norway okufuna obukugu mu bintu ebitali bimu, omuli ebyobuwangwa, Technologiya nengeri yokulakulanyamu ebitundu gyebabeera.\nNorway okuyita mu kitongole kya Norwegian Agency for Exchange Cooperation wamu ne Stromme Foundation, nabo bakuleeta abavubuka 2 okuweerereza mu kitongole kya CBS Pewosa NGO.\nBabadde mu studio za CBS FM\nAbakungu okuva mu kitongole kya Norwegian Agency for Exchange Cooperation okubadde omuwi w’amagezi Marit Erdal, n’omulondoozi w’e nteekateeka Oivind Armando Reinertsen basisinkanyemu senkulu wa CBS omukungu Micheal Kawooya Mwebe mu wofiisi ye ku Masengere okwongera okuttaanya ku nteekateeka eno.\nOmukungu Kawooya Mwebe agambye nti enteekateeka eno ekyusizza nnyo entambuza y’e mirimu mu bitongole bya Ssaabasajja ebitali bimu, era bakwongera okugikwata obulungi bongere okujjamu ebibala.\nAkulira okulondoola emirimu mu kitongole kya Norwegian Agency for Exchange Cooperation Oivind Armando Reinertsen atenderezza CBS FM olwolwenyigira mu kukyusa embeera z’a bantu.\nBabadde Nanziga nga balambula ekifo ky’abawala webayigira okutunga engoye\nAkulira CBS Pewosa NGO, Florence Luwedde agamba nti bakukozesa program eno okutwala ekitongole kya Cbs Pewosa NGO mu maaso, n’okusomesa abavubuka emirimu gy’omikono okwekulakulanya n’ebitundu gyebabeera.\nBakyaddeko e Nanziga ku kifo Abaana abawala webasomesebwa okutunga engoye n’okusiba enviiri.\nAbaana bano Bali mu project eyitibwa ‘BONGA’.\nMu nkolagana eno, ekitongole kya CBS PEWOSA kyakutumbula enkola yémirimu gyakyo nébitundu mwebakolera, nga bawanyisa obukugu ne bannabwe abava e Norway.


OKUGULUMIZA AMAZAALIBWA G’ABAGALWA BAKATONDA NAMAFA GAAMBWE\nAbaffe okukuza ennaku z’amazaalibwa g’abagalwa bakatonda nennaku z’amafa gaabwe kyagunjibwaawo bugunjibwa (bidi-a)?\nMazima ekikoosi ky’abawahaab kigamba nti okukuza ennaku ezo kiri haraam. Gyobeera nti balina ensaalwa nobusungu kubaagalwa bakatonda n’abakulembeze b’obusiram kubanga baziyiza okukunga-ana munnaku ezo.\nOmuwahaab (Muhamad Hamid Faqii) omukulembeze w’ekibiina “Answar Sunna Almuhamadiyya” agamba mubigambo ebyawansi mukitabo “kitaabul Fatihil Majid”:\n“Okujjukira okwajjula ensi mulinya ly’abagalwa bakatonda ngeri yakubeesinza nakubagulumiza”.()\nMazima ensonga enkulu eyaleetera abawahaab okubula kwekubeera nga tebanoonya kikoma kyamakulu ga “Tauheed” ne “Shirik” ne “Ibaada” nokutuusa olwaaleero. Nolwekyo, batwaala okugulumiza abagalwa bakatonda kwonna nti kubesinza era kubeera kugatta kukatonda. Nnina wenasoma nga omuwahaab yatunga ekitabo n’ateekamu khutuba entabiketabike nga agezaako okugeraageranya wakati webigambo: Ibaada ne Ta-adhiim – okwesinza nokugulumiza – naye yabinyonyola mungeri ndala nyo nga alowooza nti birina amakulu geegamu.\nMukitundu ekijja, tujja kwogera kukigambo Ibaada namakulu gakyo era tuleete ebyokwesembesa ebiraga nti okuwa ekitiibwa kwonna n’okugulumiza abagalwa bakatonda tekitegeeza kubesinza.\nKati ebigambo byaffe bigenda kwetoloolera kubutuufu bwokugulumiza amazaalibwa gabagalwa bakatonda n’amafa gaabwe nga twesembesa Qur’an eyekitiibwa.\nMwebyo ebitaliimu kubuusabuusa, Qur’an ennamuzi yanyonyola agamu kumannya gabaNabbi n’abagalwaabe nga ebawaana, ebagulumiza era nga ebawa ekitiibwa.\n(1) Qur’an eyogera kuNabbi Zakaria ne Yahya:\n“Mazima bbo baali banguyirira mukukola ebirungi era nebatusaba nga basuubira era nga batya era nga bewombeefu gyetuli”.()\nBwetuba tukungaanye mulukungaana lwonna olw’okugulumiza baNabbi abo, omubuulirize ayimirira n’abogerako nga Qur’an bweyabogerako nebigambo ebibawaana nokubawa ekitiibwa.\nAbaffe omuntu okukola ekyo, aba akoze nsobi oba aba agoberedde Qur’an?!\n(2) Bweyali eyogera kuba-Ahlul Bait, yagamba:\n“Era baliisa emmere awamu nokubeera nga bajaagala – nga baliisa – omwaavu nemulekwa n’omuwambe”.()\nAbagoberezi ba Imam Ali (a.s) – omukulembeze wabakkiriza – bwebakungaana Mulunaku olwokuzaalibwakwe okwekitiibwa, n’agamba omubuulirize mubo nti Imam oyo ali mw’abo abaaliisa emmere masikiini nemulekwa nomuwambe, abaffe ba’ba bamwesinzizza?!\nEra embeera bw’etyo, bwetuba tukungaanye kulw’okuzaalibwa kwomubaka wakatonda (s.a.w) tumwogerako ne aya ezimuwaana, munnimi ezenjawulo bwekiba nga kyetagisizza obo okugiteeka mukayimba (poem) oba enkola endala etali eyo.\nKale lwaaki tugaana okukola omulimo nga ogwo?!!\nMazima Abawahaab bebalabe bokugulumiza baNabbi n’abagalwa bakatonda, kyokka nebambaza obulabe bwaabwe ekyambalo ky’obusiramu. Nga bagamba nti okubagulumiza bidi-a era tekikkirizibwa kukolebwa mubasiramu.\nOwange ggwe omusomi owekitiibwa, mazima ebigambo by’abawahaab byebekwaatako ebitali bituufu ebigamba nti okukungaana olwokujukkira abagalwa bakatonda bidi-a, olwokubanga tewali kyakwesembesa kyeyawulidde oba ekibuna, tubaddamu nga tubagamba:\nBwewaba nga waliwo Aya ezitugamba okugulumiza Nabbi (s.a.w), ekyo kiba kitumala okumanya nti okukungaana kukkirizibwa, kubanga enkungaana zino tezikolebwa okujjako olw’okugulumiza BaNabbi n’abagalwa bakatonda. Era singa emikolo egyo gyaali mipya muddini, abamanyi abomunsi yonna balibadde tebagibeeramu, nebajoogereramu – kubanga ekyo kyongera emikolo egyo ekitiibwa nokusigala nga gigenda mumaaso.\nEndaba ya Qur’an kukugulumiza Banabbi neba Auliya-e (abagalwa)\n1- Mazima Qur’an eyekitiibwa eyogera kubantu abaagulumiza Nabbi(s.a.w):\n“Kale abo abaamukkiriza, nebamugulumiza, nebamutaasa, nebagoberera ekitangaala ekyo kyeyajja nakyo, (abantu) abo bebagenda okwesiima”.()\nEbigambo ebiri mu Aya eyo:\n· Amanu bihi ------ Abaamukkiriza\n· Azzaruuh --------- nebamugulumiza\n· Naswarooh -------- nebamutaasa\n· Ittaba-u Noor – nebagoberera ekitangaala\nAbaffe waliwo omuntu ayinza oggamba nti ebitendo ebyo byeyawulira kumulembe gwaNabbi (s.a.w)?!\nKubanga ekigambo “Azzarooh” ekitegeeza okumuwa ekitiibwa nokumugulumiza,() kibuna obulamu bwaNabbi nokufaakwe era katonda ayagala omwagalwaawe (s.a.w) abeere wakitiibwa, agulumi-zibwe emirembe gyonna.\nKale kati kyetwebuuza, okukungaana olunaku olwamazaali-bwaage, n’olunaku lweyatumwa, tekiri ekimu kubiraga okugulumiza Nabbi (s.a.w) nokutuukiriza ekigambo ekyo?!\nEkyewuunyisa, Abawahaab bagulumiza abebitiibwa mubo nabakulembeze baabwe olugulumiza olwamaanyi naye nebakitwaala nti okugulumiza Nabbi (s.a.w) oba mimbariye oba mihraabiye, kubeera bidi-a era shirik.\nMazima abawahaab, - okusinziira kunzikiriza yaabwe – b’onoona erinya ly’obusiramu eri ensi okutwaaliza awamu kubanga baginyonyola nga etalina kisa, tefa kumuntu, tewa kitiibwa era tegulumiza bakulembeze baayo. Kale kyova olaba nti besambisa abantu obusiramu nebabwewala.\nObusiramu bwaabwe buli kyenyume ky’obwo katonda bweyateekawo nga ddini nyangu, yakusasiragana, ekwaatagana n’obutonde bwabantu, esikiriza abantu okugiyingira olwobulungi bwaayo nobukwaatampola bwaayo.\n2- Mazima abawahaab abagaana okunakuwala nokukaaba kulw’abo abaafiira mukkubo lyakatonda kulweddini yobusiramu, bagamba batya ku Nabbi Yaqub (a.s)?\nSinga Nabbi owekitiibwa abeerawo nga mulamu olwaleero mubantu abe “Najd”, n’abagoberezi ba Muhamad bn Abdul Wahaab, baalibadde bamutwaala batya?!\nMazima Yaqub (a.s) yali akaaba ekiro n’misana olw’okwawukana n’omwaanawe era nga buli kiseera erinyalye terimuva mukamwa okutuusa: “Amaasoge bwegaafaamu olwennaku naye nagumik-kiriza”().\nAwamu nokubeera nga Yaqub yasanga ebizibu bingi – nga okuziba amaaso, okwelaliikiriza nobulumi – teyeerabira mwaanawe. Yusuf wobula okumwagala kwamweyongeranga bweyongezi era yatuuka nokuwunyiza olusu lwekanzu ya Yusuf okuva mulugendo oluwanvu.\nKatonda agamba nga ayisa kululimirwe:\n“Mazima nze mpulira olusu lwa Yusuf, singa temunafuyizza ndowooza yange”.()\nKale okwaagala kuno okwaamaanyi nenkwaatagana enywevu Yaqub gyeyalina eri Yusufu kubeera kutya okutuufu okukwaatagana ne Tauheed mubiseera byobulamu bwokka, ate oluvanyuma lwokufa nekufuuka haraam era bidi-a?!! Awamu nokukimanya nti owomukwaano bwaaba akufuddeko ennaku esigala mumutima ebeera mpitirivu okusinga ebeeramu nga akwawukanyeeko mubulamu.\nOlwaleero… abakkiriza bwebaba bakungaanye – abo abafaanana ne Yaqub mukunakuwalakwe – mulukungaana olwennaku nga bajjukira omu kubagalwa bakatonda – nga ba Imaam abatukuvu abo abafaanana ne Yusufu mubuzibubwe, oba okusingawo – nebajjukira omwagalwa oyo omulongoofu nebigambo ebirungi, nebejjukanya ebyaafaayobye nempisaze ezekitiibwa nebitendobye ebirungi nenneyisaaye ennungi, oluvanyuma nebakulukusa amaziga olwobunakuwavu..., abaffe ebyo byonna biba biteegeeza nti besinzizza omuntu oyo?!!\nOkulowooza nga kutono!\nOkutegeera n’okumanya nga nakwo kutono! Endowooza!\n3- Allah agamba:\n“Bagambe, sibasaba mpeera kumulimo gwennakola ogwatabligh ne da-awa) okujjako okwagala abolulyo lwange”.()\nmubintu ebitaliimu kubuusabuusa, kwekumanya nti okwagala abantu baNabbi kiraaliko mubiraaliko byeddini ekyo Qur’an kyeyayogerako neekyaasanguza bulunji.()\nKati nno omuntu bwayagala okutuukiriza ekiraaliko kyeddini ekyo – oluvanyuma olwebyaasa ekkumi nebina – asanidde kukolaki nga embeera eri bwetyo?!\nEkimusaanira sikwekubeera nga “asanyuka olwokusanyuka kwaabwe era nanakuwala olwokunakuwala kwaabwe”?!\nOmuntu singa atekawo olukungaana olwokujjukiriramu omuntu owekitiibwa – ebikwaata kubulamubwe, emigasogye, okwewa-ayookwe nokufaabikana kulweddiini, nemitawaana egyamutuukako – abaffe aba akoze haraam olwomulimo ogwo, oba aba azizza obupya obwokujjukira owekitiibwa oyo nokulaga okumwagala?!!\nEra singa omuntu – olw’okwagala okulaga omukwaano – aba afiiriddwa omu mub’ekyikaakye, n’agenda okulambula entaana yoweekikakye oyo era nateekawo olukungaana… ab’amagezi n’abalina okumanya muddiini tebalaba nga abaalaze okwagala eri owekika oyo?!\nOkujjako abawahaab bagamba: mazima ekikakafu, kwekukweeka okwagala mumitima awatali kukwolesa mungeri yonna. Nga ate ekyo obufu bwaakyo bweyolefu.\nMazima abantu abaaliwo kumulembe gwaNabbi (s.a.w) n’abo abajja emirembe egyoluvanyuma – abaalaba enkyukakyuuka eyaliwo munzikiriza nemundowooza – baalaba ebibinja byabantu nga biyingira mubusiramu. Nga katonda bweyamba:\n“Era ojja kulaba abantu nga bayingira muddini yakatonda ebibinja nebibinja”.\nObusiramu – muntandikwa – bwaali bubaagalamu ekintu kimu kyokka: okukakasa nti katonda ali omu, ne muhamad mubaka wakatonda, awamu nokwesigalira kubyobuwangwa byaabwe nempisa zaabwe, era Nabbi (s.a.w) teyabateekako kifuba kuleka mpisa zaabwe.\nMazima okugulumiza abantu abebitiibwa nokukungaana olwokujjukira okufa kwaabwe, nokukunganira mubifo byebaaziikibwaamu, nokwolesa okwagala gyebali..., byonna byaali – nokutuusa kati – bimanyiddwa munsi yonna era nga abantu babikola.\nMumulembe gwaffe guno nagwo olaba abantu bangi mubu-vanjuba nemubugwa bwaawyo nga bayimirira amasaawa olwokulinda okulambula emibiri egyekitiibwa nentaana ezabakulembeze baabwe era nebakulukusa n’amaziga kubanga bakimanyi nti eyo eri emu kungeri eyokubagulumiza nokubawa ekitiibwa.\nNabbi owekitiibwa teyamala kunonyereza nzikiriza z’abantu nampisa zaabwe okusooka alyoke abakkirize okuyingira obusiramu wabula yali ab’agalamu “Shahadah” yokka. Era singa enkola yaabwe gyebaaliko yali nkyaamu, Nabbi (s.a.w) yalibadde abateekako akalombolombo akokugyireka balyooke bayingire obusiramu Naye bwekityo sibwekyaali.\n4- Mazima Nabbi Isa (a.s) yasaba katondawe abeere nga amussiza ekijjulo okuva muggulu, era n’atwaala olunaku olwo nga Yidiye n’abagoberezibe.\nQuran eyekitiibwa egamba – okuva kululimi lwa Isa (a.s):\n“Ai omulezi waffe, tussize ekijjulo okuva muggulu kibeere ekyokujjukira kyaffe eri abo abaatusooka nab’oluvanyuma era kabeere kabonero akava gyooli era otugabirire (kubanga) ggwe asinga abagabi bonna”.()\nAbaffe, ekitiibwa kyaNabbi (s.a.w) kyekitono kukijjulo ekyo isa kyeyafuula olunaku lwakyo okubeera olukulu olwokujjukira?!!\nBwebeera ensonga ekuzisa olunaku olwo nga kyekijjulo ekyassibwaamu okubeera nga kabonero kakatonda era ky’amagero okuva muggulu ..., abaffe Nabbi owobusiramu sikekabonero akasinga obunene era ekyamagero ekyemirembe nemirembe?!!\nNga bali wala nyo abo abakakasa nti olunaku olwassibwaamu ekijjulo lukulu era lusaana okujjukira – nga ate ekyaalimu ekikulu kwekukkusa embuto ezaali enjala – nebabeera nga balagajjalira olunaku katonda lweyassizaamu Qur’an ku Nabbi (s.a.w), n’olunaku lweyatumibwaamu, wabula nebafuula enkungaana z’omu baka okubeera bidi-a ne haraam!!\n5- Katonda owekitiibwa agamba:\n“Era twasitula ekitiibwakyo ekyokukwogerako”()\nMazima okuyimirizaawo enkungaana ngeri mungeri ezisi-tulibwaamu okwogera kuNabbi (s.a.w), era abasiramu tebalina kigendererwa kirala mukuyimirizaawo enkungaana mumazaalibwaage ne mukutumibwaakwe ne mikolo emirala okujjako olwokumwogerako nokwogera kubantu abomunyumbaye (a.s).\nlwaaki tetugoberera Quran?!\nAbaffe Qur’an sikyekyokulabirako kyaffe?!\nMpozzi ate tewabeerawo agamba nti okusitula ekitiibwa kyaNabbi kyeyawulidde kukatonda yekka tekibuna balala, kubanga ekyo kifaananako nekigamba: mazima okutaasa Nabbi kweyawulidde kukatonda yekka era tekisaana mulala yenna mubasiramu kumutaasa olwekigambo kyakatonda:\n“Era katonda ajja kukutaasa olutaasa olwekitiibwa”.()\nObeera olyawo ekigendererwa mu Aya ezo kwekukoowoola abasiramu babeere nga bataasa Nabbi (s.a.w) nokusigala nga bamujjukira, bamwogerako era nenkolaye nga bajizza obupya.\nOkwawukana wakati webigambo byabawahaab nemirimo gyaabwe\nEkyewuunyisa kubasajja abawahaab ... kwekubeera nga baziyiza okukungaana kulwaNabbi (s.a.w) nemulunaku olwamazaalibwaage oyo eyanunula abantu bonna – kyokka ate nebakola enkungaana ezaamaanyi olwokugulumiza abasajja babwe n’abakulembeze baabwe, era nebafulumya obutotoba bwessente olwokugulumiza okuweereza kwaabwe nemirimo gyebakola.\nTunulako mu Magazine Faiswal, - akaafuluma mu Saud, Jidda – koogera kunkungaana ennene abakulembeze zebaayimirizaawo nga “Amiir Sultan” akomyeewo okuva mulugendo olwomubwengula bweyebagala “Discopre”. Era mulukungaana olwo, lwagendamu sente mpitirivu, n’ebigambo ebyoyogerwaamu byaali bingi, nokuwaana abantu ba Alsuud – okutwaliza awamu – nekuyitirira nomukulembeze – mungeri eyenjawulo – nekusukka.\nMubutuufu, nkulayirira katonda, owange ggwe omusomi, omukulembeze yaasaana okukolerwaako ebyo byonna – atalina kyeyakola okujjako okuwerekera akabinja kabagwiira mulugendo olwomubwengula olwateekebwateekebwa nabamerica – omubaka wakatonda nabeera nga yatasaana, oyo eyafulumya abantu okuva mukizikiza, n’abalaga amakubo agokufuniramu okwesiima n’ebitendo ebirungi era n’abawonya okuva mubuli kibi kyonna ekirimu okubula.\nAbaffe Nabbi owekitiibwa, omubaka wobusiramu, takakasibwaako kumujjukira buli kiseera, nokunyonyola ebirungibye nebyo byeyakola nebyeyawa nokufaabikana mukkubo lyakatonda nebirala, olwokwagala emirembe egyomumaaso gyitegeere okuweereza okwaamaanyi Nabbi kweyatuusa eri ekibiina nebyo byeyawa n’ebizibu byeyatuukako ebbanga lyeyamala nga alimukulungamya ekibiina kino?!\nAbaffe ate waliwo okugulumiza okutali kukola nkungaana kululwe nokusaasanya enkolaye nokukuutiira abantu okumugoberera nokugoberera obulungamuubwe n’okukuuma obuwufubwe?!\nEra butya bwekitasaana kuwaana Nabbi (s.a.w), n’okwogera ebirungibye, kyokka netuwaana abantu nabakulembeze baabwe abatali okujjako ekizibu eri abalala.\nKukoonagana kwankolaki okwo okuli wakati webigambo byaabwe nenkola yaabwe – abawahaab – kwebalimu okwabuli lunaku?\nLwaaki bagaana okukungaana olwokukuza amazaalibwa gaNabbi owekitiibwa nga bekwaasa nti mumateeka gobusiramu tekiriimu awamu nokubeera nga bakungaana olwabasajja baabwe abebyobufuzi? Katonda agamba:\n“bwebaba basanze abo abakkiriza, bagamba nti twakkiriza, naye bwebaba bazzeeye eri bannaabwe babagamba nti tuli wamu nammwe, mazima bali tubajeeja bujeeja. Katonda naye ajja kubasasula empeera mukujeeja kwaabwe era abaleke mububuze bwaabwe nga babutaabutana”.()\nMazima abasiramu baavadda nga bakungaana olwokukuza amazaalibwa gaNabbi (s.a.w). Dayyar Bakir agamba: “... bajja kusigala abasiramu nga bakungaana omweezi gwamazaalibwa gaNabbi (s.a.w) era nga bakola embaga, nga ba saddaaka mubiro byaagwo ebisaddakibwa ebyenjawulo, nga boolesa essanyu, nga bongera okukola obulungi, nga bafaayo nnyo okusoma amaulidige agekitiibwa, era nga buli kirungi kyonna kibalabikako olwekitiibwakye.”()\n() Afatihul majid: pg. 15. Munnaku zeyawandikiramu ekitabo kino, abasiramu baali bakungana – munsi zobusiramu zonna – nebakuza amazaalibwa gaNabbi owenkomerero omuwonya wabantu – Muhamad (s.a.w).\nmufuti wa Alsuud – Ibn Baaz – yaziyiza okukungana kulwomukolo ogwo era n’agamba nti bidi-a. Naye mufuti oyo kenyini yayita Maliki Faiswal – nga akyaali mubufuzi – nti “omukulembeze wabakkiriza” ekyaletera abantu okusamaalirira, era Maliki yekenyini n’agamba nti erinya eryo terimusaana.\n() 21: 9.\n() 76: 8.\n() 7: 157.\n() Kitaabul mufradaatil Qur’an ekya Raagb, madda: Azar.\n() 12: 84.\n() 12: 94.\n() 42: 23.\n() Mazima hadith.\n() 5: 114.\n() 94: 7.\n() 48: 3.\n() 2: 14 – 15.\n() Tarekhul khamiis: Juzu 1, pg. 223.


Bukedde Online - Kino kika! Abakazi bayonsa ebisolo ng'abaana\nEddakiika 40 Besigye ze yamaze ku kkooti...\nOmukazi ng’ayonsa kakaamuje. Ebisolo babiraga omukwano ng’abaana.\nABATUUZE b’e Nansana gye bakaabira enkima ezibamazeeko emirembe nga zirya emmere yaabwe ate laba lino eggwanga ly’abantu abatta omukago n’ebisolo ng’abakazi ne batuuka okuggyayo amabeere ne babiyonsa.\nEggwanga lino liyitibwa Awa nga basangibwa mu Brazil mu bibira bya Amazon mu ssaza ly’e Maranhao ku ssemazinga wa South Amerika. Abantu beeyisiza ddala ng’ebisolo ng’era obulamu bwabwe businga kuwangaalira ku bintu bya butonde.\nBwe balaba omugenyi bamutwalira ddala ng’ekyobulambuzi. Eggwanga lino eryolekedde okusaanawo olw’okuyigganyizibwa baali emitwalo 10 emyaka 500 emabega kyokka nga kati basigadde nga 300. Lye limu ku mawanga g’abayizzi amatono agasigadde ku nsi nga bayimiriddewo ku nnyama y’omu nsiko.\nEno abaana bava buto nga bazannya n’ebisolo ebikambwe eby’omu nsiko okuli: kaamuje, embizzi n’enkima. Okumanya nga battira ddala omukago n’ebisolo, nabyo bibakolerako emirimu omuli okubasusiza ebinyeebwa, okubawanulira ebibala ku miti emiwanvu n’okubawa obukuumi.\nOmukazi ng’ayonsa omwana ku bbeere erimu n’akabuzi ku bbeere eddala. Ono wa mu Uganda.\nENGERI ABA AWA GYE BAWANGAALAMU N’EBISOLO\nMunda mu bibira bya Amazon mu buvanjuba bwa Brazil, abantu bano batambula n’ebintu byabwe byonna omuli abaana, ebyokulwanyisa n’ebisolo bye baafuula baganda baabwe.\nEno kaafuuka kalombolombo buli maka okufunayo ebiwuka n’ebisolo by’omu nsiko bye babeera nabyo.\nOkumanya abantu bano balina laavu eri ebisolo byabwe, abakazi batuuka n’okubiyonsa amabeere gaabwe nga bikyali bito okutuuka lwe bikula.\nEngeri gye beeyisaamu omuli obutayambala ngoye, okulya ebibala by’omu nsiko n’okubeera n’ebisolo kyongera okubaawula n’abantu abalala. Omuntu omukulu kasita yeebikkako mu bitundu by’ensonyi nga kiwedde, awasigadde ayita bwereere. Leero bwe gutuuka ku baana abato, bo bayita bute nga tewali kye beebisseeko.\nAbaana bammwe gye mubagulira ddole ez’okuzannyisa, eno obasanga bazannyisa mmese n’enkima. Tewali atuusa ku munne bulabe kubanga beetwalira ddala nga baaluganda. l Okusanga omukazi ng’ayonsa kaamuje ebbeere kya bulijjo kasita baba nga baamuyingiza mu famire yaabwe.\nSsinga basembeza ekisolo oluvannyuma ne kibad- Laba eggwanga mu Brazil dukako ne bwe bakisanga tebakirya.\nBawoomerwa nnyo omubisi gw’enjuki n’okuwuga. Bamanyi okukuma ebyoto mu bibira ne bayota awamu n’okwokerako ennyama gye babeera bayizze. Kyokka olw’okuba ebisolo balyamu bimu, kibayamba obutabimalaawo.\nWaliwo obukeeka obulinga entuula bwe baluka ne basiba ku miti nga munno mwe bawummulira. Balina n’omugga oguli mu kibira nga guno bagweyambisa okunaabiramu n’okuwuga era abakazi bagenda n’abaana baabwe.\nOmwana ng’aweese emmese ennene adda awaka.\nEBIYIGGANYA ABA AWA l Abafuzi b’amatwale okuva mu Portugal bwe bajja mu ggwanga lino baasalawo kubafuula abaddu ne babakozesa mu masamba gaabwe.\nAbaportugal baaleeta endwadde okuli: Namusuna, mulangira ne zitta abantu bano abasinga olwo abasigaddewo ne babakozesa obuddu ku masamba g’ebikajjo n’amasanda.\nKuno kw’ogatta abantu abaasenga ku ttaka lyabwe ne balimirako n’okulundirako. Kati olw’okuba baali baakyawa abantu, buli lwe baabalabanga nga beeyongerayo mu bibira.\nAbaamawanga amalala babalabira ddala ng’ebisolo era bangi be bakwatiriza bazze babakolako ettemu.\nEkitongole kya Indigenous Missionary Council (CMI) ekya Brazil kyategeeza nti wakati wa 2003 ne 2010, abantu b’eggwanga lya Awa abawera 450 be baatemulwa. Baayiga okuzimba obuyumbaobwangungu obutali bwa buwangaazi bwe basobola okubeeramu ekiseera ekitono ne bamala ne basenguka ne basenga awalala.\nMu 2011 waliwo omuwala ow’emyaka 8 eyafiira mu muliro ogwakumibwa abantu abaali baagala okwezza ettaka lya ba Awa. Wabula mu 1982, banka y’ensi yonna ng’eri wamu n’ekibiina ekigatta amawanga ga Bulaaya baawola Gavumenti ya Brazil (doola obukadde 600) okukuuma ettaka ly’abantu bano .\nWadde Gavumenti yalangirira okusengula abantu bonna abeesenza ku ttaka lya ba Awa mu bukyamu ne batuuka n’okumenya amayumba g’abeesenza n’amasomero, ekizibu kikyaliwo.\nAbaana nga bava mu kibira okuyigga embizzi z’omu nsiko.\nOMUKUBI W’EBIFAANANYI ALUTENDA Domenico Pugliese, omukubi w’ebifaananyi y’omu ku bannamukisa abaali basisinkanye abantu bano. Yasooka kubasisinkana mu 2009 ng’ali ne banne abalala babiri era baamalayo ennaku bbiri.\nDomenico yeewuunya okulaba abantu bano nga baweese ebisolo n’okubizannyisa ng’ate ebimu byamutawaana nnyo ate nabo ne beewuunya okulaba ku muntu atabafaanana. Beewuunya okulaba omusajja omukulu atambula nga talina famire wadde ebisolo ng’ate bo obulamu bwabwe tebabeera bokka.


Amayembe abamu ge basuula nga kasasiro mwe nnoga ssente.\nBANNAYUGANDA abasinga bakaaba obwavu nga beekwasa nti emirimu gyabula. Ekituufu kiri nti, emirimu gy’omu ofiisi giyinza okuba nga tegirabika wabula omuntu okuba obulungi mu nsi alina okuba omuyiiya okusobola okweyimirizaawo.\nSsaalongo Walusimbi Lule Soony ow’e Mukono bwe yalaba ng’embeera mu Uganda yeetaaga kuyiiya nnyo kwe kusalawo okukola ebintu ebiwundibwa eby’enjawulo ng’abiggya mu mayembe g’ente.\nEbintu Ssaalongo Walusimbi by’akola mu mayembe g’ente mulimu ebikomo by’abakyala, eby’omu bulago, ebikwata enviiri, ebisanirizo, okuwunda amayembe gennyini ne gasanyusa amaaso n’ebintu ebirala bingi.\nWalusimbi n'omu ku bakozi be Kyeswa ku kyuma ekiyooyoota amayembe\nOmu ku bakozi be, Joshua Kyeswa yagambye nti buli kintu omuntu ky’ayinza okulowoozaako kisobola okuva mu jjembe ly’ente kasita kiba nti agawunda alina obukugu obumala ate n’akatiba k’agenda okweyambisa okukikola.\nOlw’okuba buli kintu kyetaaga obukugu okukikola, Ssaalongo Walusimbi agamba nti, “Mu 2013 nasalawo okugenda e Girimaani okusoma engeri gye nnyinza okukola ebiwunde nga mbiggya mu mayembe g’ente nga nakikola kwagala kwongera ku bukugu bwe nalina olwo nsobole okukola ebintu ebiri ku mutindo gw’ensi yonna.\nEra nasalawo okwongera obukugu mu kuwunda amayembe kubanga nalaba omukisa abantu abasinga we baali tebagulaba. Mu biseera ebyo amayembe g’ente abantu tebaagalabangamu mugaso era nga bwe bamala okugaggya ku nte basuula masuule naye ate nga nze ndaba nga nali nnina kye nyinza okugakolamu.\nNga sinnagenda Girimaanyi nali nasoma okusiiga ebifaananyi wabula nga njagala okuleeta ekintu ekipya mu ggwanga kwe kusalawo okugenda okwongera okubangulwa mu kukola ebiwundibwa mu mayembe.\nOkusoma e Girimaani kwagenda bulungi era Mukama yannyamba nti, oluvannyuma lw’okusoma ebyuma bye nasomerako byampeebwa era ne nzija nabyo nga nakati bye nkolerako. Mu kusoma kuno nafuna obukugu mu kukola ebintu eby’enjawulo okuva mu mayembe.\nKati natandika ne kkampuni ewunda amayembe eyitibwa ‘Eka Craft Creation Limited’ ng’ekola eby’okwewunda by’abakyala okuva mu mayembe g’ente.\nKyeswa ng'ateeka ejjembe mu kyuma ekigasala\nEntandikwa ne we ntuuse\nNatandika ne 500,000/- ze nagulako ebyuma ebyannyamba okusala amayembe okuli emisumeeni, makansi n’obwambe, langi ey’okugawunda n’ez’okusasula abakozi be nali ntandise nabo.\nAmayembe ge twatandika nago twagalondanga bulonzi era gaali 20, anti ebiseera ebyo amayembe g’ente abantu tebaagalinaamu mugaso. Essaawa eno, ejjembe ndigula 500/- okuva mu lufula olwo ne nondamu amalungi mwe nkola ebiwundibwa ate amabi ngakolamu obuntu obutono okugeza amapeesa, eby’oku matu n’ebirala oba oluusi okugakolamu emmere y’enkoko.\nWe njogerera nkozesa abakozi bana ab’enkalakkalira wabula ng’abantu bangi abafuna mu mulimu gwange kubanga waliwo bangi abatambuza bye mmaze okukola mu mayembe okubitwala gye tubitundira wano mu ggwanga ate oluusi n’ebweru waalyo.\nEkisinga okumpa amaanyi kiri nti, ebintu byonna bye nkola bifuna akatale akabimala era sirina kye nkola ne kidiba. Abasinga okungulako okusinga batera kuba bakyala kubanga be basinga okuganyulwa mu byenkola naddala nga bagula eby’omu bulago, ebikomo n’eby’oku matu.\nWabula n’abasajja bangulako nga baagala okutimba ennyumba zaabwe oluusi ne ofiisi anti amayembe ganyuma nnyo nga gali mu ddiiro ne mu ofiisi.\nOlw’okuba bye nkola biri ku mutindo, nfuna n’abantu abaagala okugula byenkola okuva ebweru w’eggwanga naddala okuva e Kenya ne Rwanda.\nBannayuganda naddala abavubuka balina okuba abayiiya era batandike okunoonya obukugu okusobola okubaako emirimu naddala egy’omu mutwe gye bakola basobole okukyusa obulamu bwabwe.\nWalusimbi ng'alaga ekiwundiddwaamu maapu ya Uganda n'ebirala okuva mu mayembe\nBy’afunye mu mulimu guno\nAbaana bange tebanoonya mirimu, bwe bamaliriza okusoma nga batandika kukola wano ku kkampuni yaffe olwo ne tusobola okugikulaakulanya, okugeza muwala wange eyaakamaliriza okusoma, yasoma bya kuwunda bifaananyi era tukola naye wano.\nMu ngeri y’emu era okuwunda amayembe kinfudde mumanyifu era bw’otuuka e Mukono ng’onnoonya tosobola kumbulwa. Ate ne mu ggwanga lyonna mmanyiddwa era n’ebweru waalyo. Obumanyifu buno bwonna sandibufunye ssinga nali sitandise mulimu guno gwa kuwunda mayembe ga nte nga ngaggyamu ebintu ebisikiriza abantu.\nSsente ze nkozesa emirimu egy’enjawulo era nziggya mu mulimu gwange guno gwe nkola okugeza okuweerera abaana mu masomero amalungi n’okulabirira amaka gange. Ssente zonna nziggya mu kuwunda mayembe ga nte era omulimu gwange sigwevuma.\nNga bwekiri ku buli mulimu nti temubulamu bisoomooza ne mu kukola ebiwundibwa mu mayembe era mulimu ebisoomooza, Joshua Kyeswa akola ne Ssaalongo Walusimbi yalaze okusoomoozebwa kwe bayitamu nga bali mu mulimu gwabwe guno.\nKyeswa agamba nti, bw’oba osala n’okuwawula amayembe gano, empumbu egavaako ebeera mbi nnyo ssinga omuntu aba agisikidde mu mukka gw’assa nga kiyinza okumuviiramu obulwadde. Kye nkola, nfuba okulaba nga nneesabika naddala ennyindo ekiseera kyonna.\nKyeswa ng'atadde ejjembe mu kyuma ekikozesebwa okugawunda\nAte ekirala, mu kukozesa ebyuma bino ssinga abikozesa taba mwegendereza bisobola okumusala ate olunsi ssinga tabisiba kubinyweza biyinza okusumulukuka ne bimukuba era ne bimuleetako obuvune obw’amaanyi.\nOmuntu yenna ayagala okutandika omulimu guno ogw’okuwunda amayembe alina okukimanya nti amayembe gano gawunya naddala nga gaakaleetebwa era agamu oluusi gabaamu n’ebiwuka. Kino kitegeeza nti, agakolamu alina okugumira ebyo byonna okusobola okugaggyamu ekirungi ekinaanyumira omuguzi.\nYe Ssaalongo Walusimbi yagambye nti, okusoomoozebwa kw’asanga kwe kuba nti Bannayuganda abasinga tebannaba kwettanira kugula bye baggye mu mayembe gano okuggyako abakyala oluusi abatera okwagala okugula eby’okwewunda.\nAbalala tebagula nga beekwasa nti, ebitundibwa tubiseera naye nga ssinga obala ssente ze tuteekamu n’okubeezaawo ebyuma bye tukozesa ogenda okwesanga nga tetulina kya maanyi kye tufunye.\nAbakozi balina okuyiga okwenyumiriza mu mirimu gyabwe era bajaagale olwo ne bye bakola bijja kuba bibanyumira era kijja kubaleetera okukola ebintu ebiri ku mulembe ebijja okusanyusa bakasitoma.


Bukedde Online - Okuggyawo sikwiizi w'omu kitanda lwe kukendeeza essanyu ly'omu kisenge\nOkuggyawo sikwiizi w'omu kitanda lwe kukendeeza essanyu ly'omu kisenge\nEyanoonyeza mu Bukedde bamuzaalidde ssukaali\nNfunye ntya omuwala atalina siriimu?\nEnsangi zino abafumbo bangi baawudde ebitanda ekiggyewo sikwiizi w’omu kitanda n’okukendeeza oba okumalirawo ddala essanyu ly’abafumbo oba abaagalana mu kisenge.\nABAALI banyumiddwa amazina ga sikwiizi nkakasa mukuba obufaananyi nga mukwataganye ne munno muli ng'owulira akabugumu akamuva mu mubiri n'engeri entunnunsi gye zibeera zikuba! Okwenyiga okubeerawo bwe kutwala akaseera kulina obubaka bwe kuweereza ku bwongo bwa munno era wano omusajja w'awulirira ng'atuuse mu mbeera eyeetaagisa munne okumubudaabuda.\nNe sikwiizi w'omu kitanda bw'abeera ng'abaagalana oba abafumbo balina kumutuukako nga basula mu kitanda kimu. Wabula ensangi zino abafumbo bangi baawudde ebitanda ekiggyewo sikwiizi w'omu kitanda n'okukendeeza oba okumalirawo ddala essanyu ly'abafumbo oba abaagalana mu kisenge.\nRacheal Kizito ng'annyonnyola.\nEBIVAAKO OKWAWULA EBITANDA\nOkwawula ebitanda, okusinga kitera kuva ku busungu oba obkukyayi abaagalana bwe bafuna. Waliwo abakiteeka ku bwenzi nga bwe wabeerawo eyeekengedde munne okubaliga, ekiddirira kitera kubeera kwawula bitanda.\nAb'engeri eno babeera na busungu nga babonereza bannaabwe olw'okulabankana ne bajaajaamya omukwano gwabwe so ng'abalala babeera beekengera bannaabwe okubaleetera endwadde.\nMulimu abaawula ebitanda olw'ebikolwa oba emize abaagalana gye bazuula mu bannaabwe.\nOluusi kubeera kunywa mwenge oba ssigala, abalala kiva ku butanaaba so nga waliwo n'abafuluuta ne bamalako bannaabwe emirembe ekiro kyonna.\nMunno bw'ayitiriza omwenge oba ssigala ate nga ggwe tobikombako kitera okukaluubiriza okusula naye.\nAgumye abeera mu mbeera ya kuggwebwaako mirembe olwo atali mugumiikiriza ayiiya kya kwawula bitanda.\nAbakyala bwe bazaala batera okugoba abasajja mu buliri anti olwo nga basula na baana.\nBatera kuwa nsonga ya kusigala nga bayonsa bbebi ekiro mpozzi n'okumanya ebifa ku mwana ekiro olw'okukaluubirizibwa okusitunkana.\nBw'osanga omukazi azzaako amangu, omusajja ayinza okwesanga ng'amaze emyaka egiwera nga tazzeemu kusulako na munne oba obutaddiramu ddala.\nObadde okimanyi nti omusajja bw'abaako ky'alemeddwa okukolera omukyala okugeza okulemwa okumuwa ssente za bizinensi, abamu kubeera butamugulira lugoye, ngatto n'obutasasula ffi izi za baana bivaako nnyo okwawula ebitanda! Abakyala okwawula obuliri bakikozesa nga kibonerezo nga baluubirira omusajja okwetereeza okusobola okukola ky'ayagala.\nWaliwo abakazi abakola obwenzi nga okwawula ebitanda bakikozesa nga kyakulwanyisa omusajja obutamugwamu oba ‘okumutawaanya' ekiro ng'amusaba omukwano so ng'alina gye yayitidde edda.\nPauline Kalema: Okwawula obuliri abafumbo abasinga mwe bafunira endwadde naddala eziva mu bwenzi n'obukaba olw'okwagala okuyitako ebbali mu mbeera y'okweggyako ennyonta ya laavu.\nEbizibu ebiva mu kwawula ebitanda\nJoseph Lutwama abuulirira abafumbo n'abaagalana n'okutabaganya abasoowaganye ng'akolera mu Nana Counselling services agamba nti munno buli lw'omuleka nga yeezinze mu kitanda obwomu, obeera ng'amusindika okugenda okunoonya essanyu oba akabugumu awalala.\nKino tekibeerako mukazi oba musajja kuba bwe bubeera busungu nga bw'olina ku munno, abamu basalawo okufunayo abawa ekikubagizo; ky'agamba nti awo okubaliga kubeera kuyingiddewo.\n2 Lutwama agamba nti embeera eno ereetera abafumbo oba abaagalana okutandika okulowooleza munne ebintu by'atakola.\nOmusajja wano w'atandikira okuteebereza mukyala we nti osanga alina abasajja abalala kuba embeera y'okwawula ebitanda eyinza okubaviirako okutwala ebbanga lya wiiki, mwezi oba emyezi nga temwegatta.\nKino kireetera omusajja obusungu oba situleesi etuuka n'okumulowoozesa nti osanga yamuzira.\nOkwekubagiza kubeera kungi awaka.\n3 Okwawula ebitanda olw'okuba munno alina kye yakusabye n'otakituukiriza, nakyo kirina engeri gye kiyinza okusindika munno okugezaako awalala.\nEmbeera eno etera kweyolekera mu bakazi bwe basalawo okunoonya obuyambi awalala okufuna kye baagala.\nBwe babeera tebeewoze mu bibiina oba mu booluganda, bafuna basajja balala ate nga bano ebyabwe bibeera bya ‘kusasula'.\n4 Wabula Lutwama agamba nti ate waliwo obugumiikiriza we bwetaagisa naddala ku ludda lw'abakyala nga baliko bye basabye babbaabwe ne balwawo okubituukiriza.\nAkyesigamya ku mbeera y'ebyenfuna enzibu nga munno oyinza okumukanda ssente nga naye tazirina olw'obuvunaanyizibwa obungi obumwetuumako omuli okusasula ennyumba, okuwaayo ffi izi, okusasula bbiiru okuli amasannyalaze, kasasiro, amazzi, ttivvi, ggaasi afumba gattako emmere, amanda, ebyokulya n'ebirala.\n5 Waliwo embeera ereetera abasajja abamu okunafuwa mu nsonga z'omu kitanda. Oluusi gibeera myaka nga bakuliridde, okukola ekisukkiridde, situleesi ya ssente oba omulimu, endya embi nga bino bireetera abasajja okubeera abanafu mu kitanda.\nEmbeera eno bw'ogigattamu okwawula ebitanda obudde bubeera buzze ku bunnaabwo kuba obwagazi bujja bbalirirwe.\nKye kiva kyetaagisa omusajja ali mu mbeera eno okusula mu kitanda ekimu ne mukyala we nti obwagazi we bujjira kibeera kyangu okubaako kye yeekolera ng'amaanyi gakyalimu kuba ‘amaanyi' gaabwe gatera okubeera ag'ekiyita mu luggya.\n6 Embeera eno era etera okuleetawo okuyombayomba mu baagalana, situleesi, okwerangira mpozzi n'okulwana.\nEkisenge kye kitera okubeera ekkooti y'abafumbo nga bwe mubeera n'obutakkaanya gye mubugonjoolera.\nLutwama agamba nti abaagalana bwe baawula ebitanda, yadde abamu batuuka ne ku ssa ly'okwawula ebisenge, oluusi tebafuna mukisa kwogera ku nsonga ebeera ebanyiga.\nAgamba nti kye kiva kyetaagisa okusigala nga musula mu kitanda kimu olwo ne mufuba kumalawo ebibanyiiza.\nPauline Kalema: Okwawula obuliri abafumbo abasinga mwe bafunira endwadde naddala eziva mu bwenzi n'obukaba olw'okwagala okuyitako ebbali mu mbeera y'okweggyako ennyonta ya laavu. Okuggyawo sikwiizi w'omu kitanda lwe kukendeeza essanyu ly'omu kisenge Okwekubagiza kubeera kungi awaka\nBaze yannema lwa kundeka mu leeba\nFUFA ekoze endagaano ne Morocco egiyambeko okuzimba omupiira\nMagogo asiimye Gavumenti ku nsako ya Cranes\nAbazannyi b'omupiira mugoberere amagezi g'ekibiina ekibatwalaAbazannyi


Yesu we Luwero akwatiddwa lwa bantu kumwekengera, tewali aninako buyinza okujjako katonda!! – Watchdog Uganda\nEmmanuel Ssemakula eyeyita Yesu mu eyetolooddwa akamyufu wakati ku Poliisi e Bamunanika\nPOLIISI mu Gombolola ye Bamunanika e Luwero ekutte ne ggalira omuvubuka Solomon Ssemakula abangi gwe bamanyi nga Elosam Emmanuel Prince, nga ono amaze ekiseera nga yeyita Yesu omwana wa Katonda.\nSsemakula omutuuze ku kyalo Kikaabya kuluno ekimukwasizza ssi kweyita yesu, wabula Poliisi mu kitundu kino egamba nti batuuze banne bamwekengedde olw’ebintu bye yeekola bye bagamba nti ssi bya byabulijjo.\nBano bategezezza nti ekisooka yeeyita Yesu omwana wa Katonda omulamu, nti era agamba nti ye ssi mwana wa muntu era tazalibwangako muntu yenna, wabula ye mwoyo mutukuvu.\nNti era ono abadde ayambala ngoye za bbulu zokka okuva waggulu ku mutwe okutuuka ku kagere akasembayo, saako n’okuba nti ebintu ebili mu makaage byonna bya bbulu, ekitabudde abatuuze bawangaala nabo kwe kutegeeza ab’obuyinza.\nAtwala Poliisi ye wobulenzi Gidion Byomuhangi oluvanyuma lwa batuuze okumutegezaako ku bikolwa bya Ssemakula agenze ku kyalo alabe ogubadde era olutuuseeyo asanze buli kimu ekiri ewuwe kya kkala ya bbulu nga kwotadde ennyumba ne kabuyonjo.\nAgambye nti Bamubuuzizza lwaki yekola bino n’abategeeza mu bukambwe nti bbo nga ab’obuyinza tebamulinaako buyinza okujjako katonda we gwayita kitaawe yekka, bwe batyo ne bamukwata okutuuka ku poliisi, nagamba nti bagenda kunoonya omusango gwe bamuggulako okusinziira ku mateeka agafuga eggwanga lino.\nSsemakula agambye nti kuluno abantu bamuliddemu lukwe nga bwe baakola ku mwana wa Katonda yenyini kubanga talabyewo musango gumusibya.\nGuno ssi gwe mulundi ogusoose Semakula eyeyita Yesu okukwatibwa, nga ogwasooka yakwatirwa ku kyalo Togo mu mwezi gw’omukaaga omwaka 2016 naggalirwa ku poliisi ye Kiwoko mu Luwero, nga yali agezaako okukunga abantu nga abayingiza mu diini eyali tetegerekeka nga yeyita Yesu eyazuukira, nti era yali awereza Kitaawe ali mu Ggulu.\nOluvanyuma yatwalibwa mu kkooti era eyo yali tayagala mulamuzi kumuyita Ssemakula, era buli lwe yamuyitanga nga agaana okuyitaba okutuusa bwe yamuyitanga Yesu olwo nalyoka addamu, Omulamuzi yamulagira okukomya eky’okweyita Yesu era namulagira okuggalawo mbagirawo ekidiinidiini kye yali agunjizaaawo mu kitundu, kye yakkiriza namuta ku kakalu ka kkooti.\nMuntu to UPDF officers: Use your heads, stop being used by politicians


Abasiraamu Abateebwa Bazeemu Nebakwatibwa - Radio Simba - Ennene\nAbasiraamu abateebwa bazeemu nebakwatibwa\nAb’ebyokwerinda bazeemu nebakwata abantu 3 abateeberezebwa okuba nga bebatta eyali omwogezi wa Poliisi Assistant Inspector General of Police, Andrew Felix Kaweesi.\nAbazeemu okukwatibwa kuliko; Abdul Majid Ali Mugoya Byantuyo, nga mutembeeyi wa bizigo n’eddagala ly’ekinnansi, nga mutuuze w’e Nakalama mu Disitulikiti y’e Iganga, Dhikusooka Faisal Hibwagi Sinani alias Farouk, mulimi nga mutuuze mu Disitulikiti y’e Butaleja ne Abdul Kaala Tigasitwa alias Ibrahim Chris Kato Ibra, omusiisi wa chapatti e Bwaise, mu Kampala.\nMunnamateeka wabano Anthony Wameli yeyategeezezza omulamuzi w’eddaala erisooka owa Kkooti ya Nakawa Posiano Odwori, olunaku lw’eggulo.\nWameli yetegeezezza Kkooti yafuna essimu eyamukubira okuva mu bantu bakiikirira enaku bbiri eziyise nga bamutegeeza bwebaali bazeemu okukwatibwa ab’ebyokwerinda nga babakuumira ku kitebe kya Special Investigations Unit e Kireka, mu Kampala.\nOkusinziira ku Wameli, agamba nti Munnamateeka munne Geoffrey Turyamusiima yagezaako okubakyalira wabula ne bamulemesa.\nWabula ye Omwogezi w’ekitongole kya Poliisi ekikola kukunoonyereza ekya Criminal Investigations Department Charles Mansio Twine yegaanye okubaako kyamanyi kukukwatibwa kwabano era nategeeza nga bwebatalina ‘File’ zaabwe era nga tebabalina mu kaduukulu ka Poliisi konna.


Bukedde Online - Okuwulira omusango gw’omujaasi eyatta abantu 8 kutandise\nOkuwulira omusango gw’omujaasi eyatta abantu 8 kutandise\nOKUWULIRA omusango gwa L/ Cp. Moses Katwesigye avunaanibwa okutta abantu munaana ne baserikale banne babiri kutandise mu lutuula lwa kkooti y’amagye e Kihihi ng’ekulirwa Col. Geoffrey Mujuni.\nKatwesigye (ku ddyo) ng’awozesebwa.\nKkooti eno etudde mu kitundu kyennyini e Kanungu omusango gye gwaddizibwa. Kigambibwa nti, Katwesigye yafuna obutakkaanya ne muganzi we Sarah Auma eyali yaakamaliriza okutendekebwa mu by’ekijaasi n’amukuba amasasi n’atta n’omuserikale L/Cpl. Byansi Serestino eyali agezaako okubataasa.\nNg’asimbiddwa mu maaso ga ssentebe wa kkooti eno, Col. Mujuni omuwaabi wa kkooti yategeezezza nti, nga April 21, 2016 omuwawaabirwa yakuba n’atta abantu munaana ng’ababiri baali bajaasi okuli n’eyali muganzi we.\nKigambibwa nti, omuwawaabirwa ng’amaze okutta mugazi we n’omuserikale omulala, yafuluma mu nkambi e Mburamizzi n’agenda ng’akuba buli muntu eyamusala mu maaso n’abalala be yasanga mu maka gaabwe.\nMu be yatta kwaliko Olivia Gumisiliza, Maria Musimenta, Shafik Tureyakira , Pofia Kyaasimire, Medard Byamukama ne George Gumushabe.\nAte be yalumya kuliko Emmanuel Barekye ne Frank Twangyeirwe nga bano bakyali mu ddwaaliro e Bwindi Mu kuggulawo kkooti eno, omubaka vwa Gavumenti Harriet Nakamya yategeezezza abantu abazze okwerabirako ng’omujaasi ono awozesebwa nti, omujaasi ono kye yakola yakikola ku lulwe era waakuwozesebwa ng’abamenyi b’amateeka abalala.


Bukedde Online - Conte atwala Chelsea mu kkooti\nConte atwala Chelsea mu kkooti\nKyambogo ne Kampala University bali ku fayinolo...\nKyambogo esitukidde mu kikopo kya liigi ya...\nAyagala bamuliyirire obukadde bwa pawundi 20 olw'okumugoba ku mulimu.\nANTONIO Conte atudde ne looya we era bategeka kutwala Chelsea mu kkooti olw’okulemwa okumuliyirira omusaala gwe nga bwe kyali mu ndagaano eyamuweebwa nga tannagobwa.\nConte, yagobwa ku ntandikibwa ya sizoni eno n’asikizibwa Maurizio Sarri ku butendesi bwa ttiimu eno. Oluvannyuma lwa Conte okussa obukwakkulizo ku Real Madrid eyabadde eyagala okumukansa kati addidde Chelsea, ng’eyagala emuwe ensimbi ez’okumuliyirira olw’okumugoba.\nAbanja obukadde bwa pawundi 20 nga ku zino, obukadde 11.3 ze zaali ez’omusaala ezaali zigenda okumusasulwa mu mwaka ogumu ogwali gubula ku ndagaano ye n’obukadde 8.7 olw’okumwonoonera erinnya. Wabula Chelsea yabadde emuyise bakkaanye mu buntu kye yagaanyi era ye ne looya bategese empapula, ezinaawalaawala Chelsea mu mbuga.\nWabula kigambibwa nti Chelsea nayo teyagala kumuliyirira musimbi mungi gutyo, olw’obuvuyo bwe yaleka akoze mu ttiimu ekyagikonzibyamu okuli; eky’obutakwatagana ne Diego Costa eyali ssita wa ttiimu okukkakkana ng’agyabulidde, okutuukanga ekikeerezi mu nkung’aana za bannamawulire n’okupaakinganga obubi mmotoka mu kisaawe gye yatendekeranga ttiimu.\nMourinho yeeyise taata wa Essien